► Obrazovanje produbljuje nejednakosti u Srbiji\nDiskusija je organizovana povodom predstavljanja novog broja i teme na internet platformi za monitoring socijalne situacije u Srbiji MONS (www.mons.rs).\nPrema rečima Danila Vukovića iz SeConS grupe za razvojnu inicijativu, docent Pravnog fakulteta Univerziteta u Beogradu, srpski obrazovni sistem se na nekoliko ključnih tačaka zatvara za decu iz nižih društvenih slojeva.\n„Ona ređe pohađaju predškolsko vaspitanje i obrazovanje i ne dobijaju podršku od države koju njihove porodice ne mogu da im obezbede, ređe upisuju srednje škole koje vode na fakultete, ređe upisuju i završavaju fakultet“ objasnio je Vuković. I sam proces obrazovanja produbljuje nejednakosti, jer je došlo do izmeštanja procesa učenja iz škole u porodični dom. Vuković je istakao da deca sve više idu na privatne časove, dok ona nižeg socio-ekonomskog statusa manje koriste dodatnu i privatnu nastavu, ređe vannastavno uče strane jezike, idu u muzičku školu ili se bave sportom.\nKao posledica, deca iz nižih društvenih slojeva imaju veće šanse da završe na slabo plaćenim poslovima, u siromaštvu i socijalnoj isključenosti. Kako su istakli učesnici diskusije, u ne tako dalekoj prošlosti, naš obrazovni sistem igrao je upravo suprotnu ulogu: otvarao je kanale društvene pokretljivosti za decu radnika i seljaka, dok danas za to ne postoje adekvatni mehanizmi. Tako na primer, mlada osoba u Srbiji čiji roditelji imaju osnovno obrazovanje danas ima čak 79 puta manju šansu da završi višu školu ili fakultet u odnosu na osobu čiji roditelji imaju visoko obrazovanje.\nLara Lebedinski istraživačica Fondacije za razvoj ekonomske nauke FREN istakla je da je ulaganje u rani dečiji razvoj veoma važno zbog toga što investiranje u predškolsko obrazovanje ima najveću stopu povraćaja kroz rast bruto društvenog proizvoda i ekonomski razvoj. Srbija izdvaja 0.43% BDP-a na predškolsko, a prosek u 19 najrazvijenijih zemalja EU iznosi 0.5%. Takođe, obuhvat dece uzrasta do 5 godina predškolskim obrazovanjem u Srbiji iznosi 66%, a taj procenat u EU dostiže čak 85%. Lebedinski je istakla da je najveći problem u tome što u našoj zemlji predškolskim obrazovanjem nisu pokrivena najsiromašnija deca, kojima bi ono najviše pomoglo u ublažavanju nejednakosti koje proističu iz njihovog društveno ekonomskog položaja.\nO značaju obrazovanja za smanjenje siromaštva u Srbiji govorio je Vitomir Jovanović,istraživač Centra za obrazovne politike (COP), ističući da završetak srednje škole gotovo duplo umanjuje rizik od siromaštva. Pored toga, po rečima Jovanovića, socio-ekonomski status dece je u direktnoj korelaciji sa uspehom na međunarodnim proverama znanja poput PISA testiranja, uspehom na završnim ispitima i nastavkom školovanja.Deca nižeg socio-ekonomskog statusa imaju manje prilike da razviju svoje inmtelektualne kapacitete i zato je važno razvijati mehanizme podrške za njihovo dalje školovanje, od predškolskog do univerzitetskog.\nKako su autori MONS-a pokazali još u prvom broju, visoka nejednakost je loša za ekonomski rasti njegovu održivost,a jedan od uzroka veoma visoke nejednakosti u raspodeli dohotka u Srbiji, su i nejednake šanse i mogućnosti za obrazovanje.\nFREN i SeConS su novu internet platformu za Monitoring socijalne situacije u Srbiji MONS pokrenuli kako bi omogućili donosiocima odluka, akademskoj zajednici, organizacijama civilnog društva i medijima da na jednom mestu prate najznačajnija društveno-ekonomska pitanja u zemlji, kako ona u žiži javnosti, tako i teme koje su trenutno zanemarene. MONS kvartalnopredstavljapojednu socio-ekonomskutemu, kojuekspertiiz date oblastisveobuhvatnoanaliziraju, koristećirelevantneipouzdaneizvorepodataka.Pokretanje platforme podržao je “PERFORM”, projekat Švajcarske agencija za razvoj i saradnju, koji sprovodi organizacija HELVETAS Swiss Intercooperation u partnerstvu sa Univerzitetom u Friburgu.\nOd početka rada francuskih univerziteta ovog meseca pojavilo se najmanje desetak žarišta bolesti KOVID-19 što je znak upozorenja za zemlje širom Evrope u kojima se većina univerziteta sprema...\nČitav region sa manje ili više problema i neizvesnosti iščekuje početak nove školske godine “u doba korone”. Kako iskoristiti izazove koje postavlja korona, na onlajn konferenciji u...


Brnabić u Dubrovniku: Sa Kinom saradnja na svim poljima | Novosti.RS\npetak, 12. 04. 2019. u 12:59\nPremijerka sa Li Kećjangom i kolegama iz regiona\nPremijerka Srbije na Ekonomsko-trgovinskom forumu Samita "16 +1". Brnabićeva: Još smo na vrhu liste zemalja sa najvećim brojem projekata\nSRBIJA je i dalje na vrhu liste zemalja s najvećim brojem zajedničkih realizovanih i ugovorenih projekata u oblasti infrastrukture s Kinom. Za osam godina, od prvog Samita u Varšavi, postigli smo mnogo, ali pravi rezultati ove saradnje nas tek očekuju.\nTo je u petak istakla premijerka Ana Brnabić, na Ekonomsko-trgovinskom forumu u okviru 8. Samita Kine i 16 zemalja centralne i istočne Evrope koji se održava u Dubrovniku. Kako je naglasila, Srbija jeste prepoznatljiva po kapitalnim infrastrukturnim projektima, a veoma je zainteresovana za jačanje saradnje, pre svega u oblastima digitalizacije, inovacija i obrazovanja.\nPROČITAJTE JOŠ - Kineski premijer: Saradnja unutar inicijative ima ključni zanačaj; Plenković: Hrvatska je top destinacija\n- Zainteresovani smo, takođe, za saradnju u oblasti poljoprivrede, posebno izvoza jagnjećeg i goveđeg mesa, i mleka i mlečnih proizvoda, iz zemalja centralne i istočne Evrope u Kinu - rekla je srpska premijerka. - Zadovoljni smo napretkom projekta modernizacije železnice Beograd - Budimpešta, koji je i prvi regionalni projekat u okviru inicijative "16+1".\nPrema njenim rečima, u toku je druga faza rekonstrukcije TE "Kostolac", kao i projekat izgradnje Koridora 11, koji će doprineti povezivanju jugoistočne Evrope sa evropskom TEN-T mrežom.\n- Kina gradi nove finansijske mehanizme u cilju prosperiteta na globalnom planu, poput Azijske infrastrukturne investicione banke, i zadovoljstvo mi je da kažem da je bord guvernera ove banke odobrio prijem Srbije u članstvo, čime smo postali deo zajednice koja sada broji 93 zemlje - istakla je premijerka. Od prethodnog Samita u Sofiji, Srbija je otvorila Kulturni centar u Pekingu, a uskoro očekujemo i otvaranje Kineskog kulturnog centra u Beogradu.\nMINISTARKA Zorana Mihajlović potpisuje dva memoranduma za nastavak izgradnje Koridora 11 i to za deonice Novi Beograd - Surčin i Požega - Boljare. Ona očekuje da će radovi na deonici Novi Beograd - Surčin početi u martu iduće godine, i trebalo bi da traju oko godinu i dva meseca. Vrednost izgradnje deonice Požega - Boljare procenjuje se na između 1,6 i dve milijarde evra. Sa kineskom stranom razgovaraće se i o modelu finansiranja.\nKREDITNA LINIJA SA ŠTEDIONICOM\nBANKA Poštanska štedionica je potpisala istorijski značajan ugovor o ino kreditnoj liniji sa Kineskom razvojnom bankom. Ovo je prvi oblik finansijske saradnje između jedne kineske i jedne srpske banke - kaže Bojan Kekić, predsednik IO Banke Poštanska štedionica. On naglašava da su ugovori izuzetno povoljni i konkurentni, a sredstva će biti upotrebljena za strateški važne razvojne projekte.


Nove mere Evropske komisije doprinose sprovođenju principa "Energetska efikasnost na prvom mestu" - Dijalog.net\nNaslovna Politika Evropska unija Nove mere Evropske komisije doprinose sprovođenju principa “Energetska efikasnost na prvom mestu”\nBrisel, 04. oktobar 2019. – Evropska komisija usvojila je nove mere za eko-dizajn proizvoda poput frižidera, mašina za pranje veša, mašina za sudove, televizora.\nUsvajanjem ovih mera su nastavljeni napori da se smanje evropski ugljenični otisak i računi potrošača za energiju.\nUnapređenje eko-dizajna proizvoda doprineće sprovođenju principa “Energetska efikasnost na prvom mestu” koji je među prioritetima Energetske unije EU.\nKako je saopštila EK, prvi put te mere uključuju zahtev da se proizvodi mogu popraviti i reciklirati.\nOcenjeno je da će se unapređenjem radnog veka aparata, održavanja, mogućnosti za ponovnu upotrebu, nadogradnju, recikliranje i upravljanje otpadom doprineti ispunjavanju ciljeva kružne ekonomije.\n“Kao korak ka našem dugoročnom cilju potpuno dekarbonizovane EU do 2050, naša strategija energetske efikasnosti i eko-dizajna postaje još značajnija“, rekao je Kanjete.\n“Ključno je da napustimo trend ‘bacanja’ koji iscrpljuje prirodne resurse i prazni novčanike potrošača“, zaključila je Gojens, prenosi Euractiv.\nOznakecirkularna ekonomijaenergetska efikasnostEvropska komisija\nPrethodno Korisne ali ne i dovoljne izmene Zakona o finansiranju političkih aktivnosti\nSledeće KRIK o tajnim susretima Bedžeta Pacolija i uticajnog čoveka srpskog podzemlja Milana Radoičića\nTop Tags Civilno društvo evropske integracije mediji istraživanje Vlada Republike Srbije Evropska unija Društvo mladi OCD ljudska prava Evropska komisija vladavina prava konkurs lokalna samouprava Srbija i Evropska unija


Vozili bez vozačke dozvole, pod dejstvom narkotika i alkohola - Sremske Novine\n25. 05. 2022., 12:31\nPripadnici Ministarstva unutrašnjih poslova u Sremskoj Mitrovici su ovog vikenda, prilikom kontrole saobraćaja, otkrili nekoliko vozača koji su upravljali putničkim automobilima bez izdate vozačke dozvole, pod dejstvom psihoaktivnih\nsupstanci i alkohola, od kojih je jedan vozio sa čak 3,83 promila alkohola u organizmu.\nPatrola je u Staroj Pazovi zaustavila pedesetjednogodišnjeg muškarca koji je upravljao „mercedesom“ pod uticajem metadona i tableta sa liste psihoaktivnih supstanci, a u Starim Banovcima dvadesetšestogodišnjaka koji je vozio motocikl pod dejstvom kanabisa.\nU Novim Banovcima je otkriven devetnaestogodišnjak koji je vozio „volvo“ pod dejstvom kanabisa, a u Belegišu je zatečena dvadesetogodišnja devojka da upravlja „citroenom“, pod uticajem kanabisa i amfetamina.\nU Novoj Pazovi zatečen je tridesettrogodišnjak koji je upravljao „golfom“ bez izdate vozačke dozvole, u Staroj Pazovi dvadesetogodišnji vozač „citroena“, Starim Banovcima sedamnaestogodišnji maloletnik koji je vozio „juga“ a na\npodručju Sremske Mitrovice dvadesetdvogodišnji vozač „opela“.\nIz PU Sremska Mitrovica apeluju na vozače da dosledno poštuju sve saobraćajne propise, radi svoje i bezbednosti drugih učesnika u saobraćaju.\nProtest protiv migranata\nSenzorske česme na šest lokacija...\nUsvojeni izveštaji o radu ustanova


Razvojni centar Srbije – Nevladino i neprofitno udruženje građana\nUdruženje građana „Razvojni centar Srbije“, sa sedištem u Kruševcu.\nRazvojni centar Srbije je nevladino i neprofitno udruženje osnovano radi ostvarivanja ciljeva u oblasti održivog razvoja, ljudskih prava, promovisanja evropskih integracija, međunarodne saradnje, kulture, humanitarnog rada, prezentacije inovacija i edukacije.\nOve ciljeve ostvarujemo samostalno ali i u saradnji sa fizičkim i pravnim licima, kroz pisanje i realizaciju projekata koji imaju za cilj unapređenje i afirmaciju društvene zajednice, primarno na lokalnom, ali i na nivou cele Srbije.\nKako uspešno napisati projekat\nOrganizovana besplatna radionica za petnaest polaznika na temu projektnog menadžmenta.\nRadionica pod nazivom “Kako uspešno napisati projekat” omogućila je upoznavanje polaznika sa:\nUčesnici su imali prilike da se upoznaju sa osnovama projektne koordinacije, te sa time šta treba da sadrži jedan kvalitetan nekomercijalan ili komercijalan projekat. Radionica je imala i interaktivni deo gde su se učesnici neposredno uključivali, sa pitanjima, predlozima i konkretnim projektnim idejama.\nOstvarivanje ciljeva putem svojih centara u oblastima poput privrede, poljoprivrede, obrazovanja, turizma, umetnosti, ljudskih prava, kao i mnogih drugih – na republičkom i međunarodnom nivou.\nUdruženje građana otvoreno je za:\nRealizacijom projekata, finansiranih iz sopstvenih sredstava, kao i sredstava međunarodnih organizacija, RCS ostvaruje svoje ciljeve, aktivno podsticajući razvoj zajednica na lokalnom i republičkom nivou.\nOtvoreno za sva fizička i pravna lica koja streme doprinosu zajednice na lokalnom i republičkom nivou.\nNijedan član udruženja neće ostvariti sopstvenu korist u kontekstu naknade za ličnim angažovanjem.\nSagledavanje realnih problema članova, na nivou lokalnih zajednica i celokupne populacije.\nSlobodana Jovanovića, 37000 Kruševac\n+381 64 488 6 351\nPristupnica za Omladinsku mrežu\nPonedeljak - petak (08h - 16h)


ponedeljak, 08. jul 2019, 18:25\nSrpska vojna industrija i proizvodi te veoma važne privredne grane centralna su tema današnje emisije.\nBili smo na Sajmu naoružanja "Partner 2019" koji je po deveti put održan u Beogradu. Sajam je otvorio predsednik Srbije Aleksandar Vučić koji je Vojsci Srbije uručio i prvi od ukupno devet "Erbasovih" helikoptera. Na sajmu je potpisan i sporazum kojim je Vazduhoplovni zavod "Moma Stanojlolvić" postao regionalni centar za održavanje i proizvodnju helikoptera "gazela".\nSaznaćete i kako rade domaće kompanije koje proizvode naoružanje. Takođe smo se bavili i mestom Srbije u odbrambenoj industriji, koji su izazovi i koliko država podstiče tu privrednu oblast čiji je izvoz 2018. bio tri puta veći u odnosu na period od pre sedam godina.\nRešavanje problema otpadnih voda u Srbiji bila je tema razgovora sa prof. dr Draganom Povrenovićem sa Tehnološko-metalurškog fakuklteta u Beogradu. U formiranju zdrave životne sredine i pristupu pročišćavanja otpadnih voda polazi se od izvora i ide ka ušću. Naš sagovornik objašnjava zašto je važno podići svest o značaju ispravnosti pijaće vode u domaćinstvima.


Školaksa godina počinje 3.septembra – RTV BPK\nŠkolaksa godina počinje 3.septembra\n25. Avgusta 2018.\tBosansko-podrinjski kanton\nMinistarstvo za obrazovanje, mlade, nauku, kulturu i sport Bosansko-podrinjskog kantona Goražde obavlja posljednje pripreme za početak školske 2018/2019.godine.\nKada je riječ o nabavci udžbenika koji će se koristiti u ovoj školskoj godini nije došlo do promjena u odnosu na prethodnu godinu, tako da se mogu koristiti stari udžbenici, uz preporuku roditeljima da prije kupovine udžbenika obave konsultacije s nastavnicima, istakla je na današnjoj press konferenciji stručna savjetnica za predškolsko i osnovno obrazovanje u resornom ministarstvu Amira Borovac.\nMinistarstvo za obrazovanje, mlade, nauku, kulturu i sport će i ove godine nabaviti određen broj besplatnih udžbenika za potrebe osnovnih škola.\n„Federalno ministarstvo obrazovanja dodijelilo je grant sredstva za nabavku udžbenika učenicima petih razreda koji se nalaze u stanju socijalne potrebe. Uzimajući u obzir da ministarstvo ove aktivnosti provodi putem javnog poziva koji je pri kraju, možemo reći da će ovo pravo ostvariti oko 70 učenika. Takođe, imamo jako puno udžbenika koji su na raspolaganju u školskim bibliotekama, jer Ministarstvo je u prethodnim godinama izdvajalo značajna sredstva za njihovu nabavku, a učenici su imali obavezu da ih vrate i daju na dalju upotrebu“- kazala je Borovac.\nKada je u pitanju upotreba radnih listova koji prate udžbenike, istaknuto je da to nije obaveza, već da se o njihovom eventualnom korištenju učenici i roditelji trebaju dogovoriti s predmetnim nastavnikom.\nTakođe, iz resornog ministarstva je sugerisano da se vodi računa o uputama koje se daju učenicima i roditeljima o kupovini sveski i ostalog pribora, što se naročito odnosi na kupovinu sveski sa debelim koricama, kako bi se, u skladu sa Pedagoškim standardima i normativima za osnovno obrazovanje, što više olakšala težina đačke torbe.


POČETNA VESTI Inspekcija pronašla falsifikovani med u „Ideji”\nMinistarstvo poljoprivrede iz trgovinskog lanca „Ideja” povlači livadski med pod robnom markom „K plus”, pošto je utvrđeno da je reč o falsifikatu, saznaje „Politikin” Potrošač.\nMed koji je bio na akciji od 25. do 27. avgusta prodavao se za 569 dinara po kilogramu, dok je uz ovu teglu trgovac drugi kilogram nudio za samo 171 dinar, što je popust od 70 procenata. Ovo je izazvalo sumnju potrošača, a potom i domaćih pčelara koji se već godinama bore protiv falsifikata meda. Slučaj je prijavljen inspekciji koja je odmah reagovala, kontrolisala ovaj med i pronašla falsifikate zbog čega je i preduzela mere, kaže Branislav Nedimović, ministar poljoprivrede.\n– Posle prvobitne kontrole, uradili smo i superanalizu koja je potvrdila prethodne nalaze i izdat je nalog da se roba povuče, kaže Nedimović i dodaje da će se danas znati više detalja o količinama i akciji koju je Ministarstvo poljoprivrede sprovodilo u poslednja tri meseca na suzbijanju falsifikata meda. Inače, inspekcija je nakon dospele superanalize već juče ušla u pogone proizvođača „Aza” iz Ledinaca koja je pakovala med za „Ideju”.\nPRETHODNI ČLANAKNE IDITE NA MOGILU! Vojska izvodi vežbe sa bojnim minsko – eksplozivnim sredstvima\nSLEDEĆI ČLANAKOdržana 11. sednica Skupštine opštine Malo Crniće\nPočela akcija saobraćajne policije\nAkcija čišćenja Čačalice u petak u Požarevcu


UPFBiH: Poslodavci protiv prijedloga Nacrta Zakona o PDV | Zivinice.ba\nUPFBiH: Poslodavci protiv prijedloga Nacrta Zakona o PDV\nAutor: Šefik Gadžo 16.07.2019 12:24\nSarajevo, 20. juli/srpanj 2019. – Uprava za indirektno oporezivanje BiH pripremila je prijedlog Nacrta novog Zakona o PDV-u, a kao razlog za njegovo donošenje navodi se usklađivanje odredbi sa Direktivama EU za oblast indirektnih poreza. U Udruženju poslodavaca Federacije Bosne i Hercegovine naglašavaju da je proklamovano usklađivanje sa sa Direktivama EU urađeno vrlo selektivno, kako u pripremi, tako i u predloženim zakonskim rješenjma. Podsjećaju da Direktive EU propisuju da zainteresirana javnost mora biti uključena u sve faze izrade propisa, što podrazumijeva mogućnost podnošenja inicijative za donošenje izmjena i dopuna propisa, učešće u izradi radnog materijala, kao i učešće u konsultacijama i javnim raspravama.\n„U prijedlog Nacrta Zakona o PDV-u nije ugrađena nijedna od ključnih primjedbi UPFBiH, kao što su pomjeranje roka plaćanje PDV-a sa 10-og na posljednji dan u mjesecu, plaćanje poreza po naplati fakture za male poreske obveznike te nemogućnost priznavanja odbitnog PDV-a za neplaćene fakture. Predloženi nacrt je samo „autističan“ pokušaj donošenja zakonskog rješenja koje samo na prvi pogled ima za cilj prikupiti što više sredstava po osnovu PDV-a“, ističu iz UPFBiH.\nU UPFBiH naglašavaju da prijedlog nacrta zakona o PDV-u nije reformski, niti stimulativan za privredu pa u tom smislu neće dovesti do povećanja privrednih aktivnosti, niti proširenja poreske osnovice za prikupljanje PDV-a.\n„Zbog svega navedenog, UPFBiH ne podržava donošenje Zakona o PDV-u u ovakvom tekstu i poziva zastupnike u Parlamentu FBiH i NSRS, kao i Parlamentu BiH, da ne podrže novi Zakon o PDV-u, u predloženom obliku. Također, UPFBiH poziva UIO da ozbiljno pristupi izradi teksta Zakona o PDV-u uzimajući u obzir dosadašnju praksu i iskustva primjene Zakona te kroz preciznije definisanje odredbi omogući da Zakon bude primjenljiv u praksi“, stav je UPFBiH./Mirela Haskić/


Henkel razvija nova rešenja za 3D štampanje\nDodaj u moja kolekcija738456 standard HKPressrelease\nTehnička stručnost, široko znanje i iskustvo s materijalima kompanije Henkel\nSavremena tehnologija 3D štampanja sve više se koristi u cilju novih dizajna i bržeg plasiranja proizvoda na tržište u gotovo svim industrijama. Poslovni sektor Adhezivi Tehnologije kompanije Henkel nastoji da iskoristi svoju tehničku stručnost na području razvoja materijala i široko znanje o primeni kako bi proizveo nove materijale jedinstvenih karakteristika. Delovi proizvedeni 3D štampanjem upotrebljavaju se za izradu prototipa kojima se proveravaju prikladnost i funkcija, dok je u nekim slučajevima struktura napravljena 3D štampanjem deo konačnog proizvoda, što se smatra aditivnom proizvodnjom.\nKompanija Henkel vodeći je svetski dobavljač materijala poput akrila, silikona, epoksida i poliuretanskih lepkova izuzetnih radnih osobina, a koji se upotrebljavaju u kritičnim situacijama, kao što su medicinski i elektronski uređaji, kao i za konstrukciju transportnih vozila. Henkel namerava da iskoristi svoju široku tehnološku stručnost kako bi ponudio nove smole koje se stvrdnjavaju na svetlu za upotrebu pri stereolitografskom štampanju digitalno obrađenim svetlosnim signalom (SLA/DLP), dok će prvi od tih novih materijala biti pušteni u komercijalnu upotrebu tokom ove godine.\nKao vodeći svetski dobavljač topljivih lepkova, Henkel razvija materijale vrhunskih performansi koji se između ostalog koriste i u sklopu filtera i medicinskih uređaja, kao i za zaštitu elektronskih sklopova. Materijali kompanije Henkel već se upotrebljavaju za 3D štampanje funkcionalnih predmeta poput nameštaja i elemenata za zgrade. Henkel se usmerava na dalji razvoj na tom području kako bi proizveo nove filamente i praškove za upotrebu u štampačima koji rade na principu selektivnog laserskog sinteriranja (SLS) i modeliranja nanošenjem rastopljenog materijala (FDM).\n„Zahvaljujući širokom asortimanu materijala i opsežnoj bazi kupaca u različitim industrijama, imamo pristup i sposobnost da omogućimo 3D štamparska rešenja za celi niz funkcionalnih namena”, izjavio je Majk Oloski, viši korporativni potpredsednik i globalni direktor Odseka za inovacije i razvoj novog poslovanja u sektoru Adhezivi Tehnologije kompanije Henkel. „Čvrsto verujemo u budućnost aditivne proizvodnje i očekujemo da će njen puni potencijal biti iskorišćen kada korisnici otkriju njene široke namene i kada se usmerimo na prave materijale, uz odgovarajući softver i postupke štampanja.”\nOsim razvoja i osmišljavanja prikladnih materijala, Henkel je svoju stručnost u 3D štampanju potvrdio kroz partnerstvo sa holandskim start-upom za dizajn i arhitekturu DUS Architects, začetnikom projekta štampanja kuće pored kanala u Amsterdamu 2014. godine. Uz pomoć velikog 3D štampača, ove godine planirano je da se odštampa i sagradi fasada zgrade, zajedno s unutrašnjim zidovima, od ukupno 42 komponente. Početkom godine DUS je dizajnirao i fasadu mobilne konferencijske zgrade u Amsterdamu čiji su pojedini elementi proizvedeni upravo uz pomoć Henkelovih topljivih lepkova baziranih na održivim sirovinama u koje je zatim ubrizgan beton. Značajno je i da bioplastični materijal individualnim komponentama daje visoku konzistentnost i stabilnost te se može jednostavno reciklirati.\nmsword Saopštenje za javnost  (212 KB) 738458 standard HKDownload\nVisoko (633.71 KB)\nNisko (42.88 KB)\nDodaj u moja kolekcija726734 download HKPicture\nKonferencijske zgrade u Amsterdamu\nVisoko (216.36 KB)\nNisko (38.18 KB)\nDodaj u moja kolekcija726730 download HKPicture


Amerika se ne zaustavlja — proširila sankcije Siriji - Sputnjik Srbija\n21:19 11.06.2019 Preuzmite kraći link\nVašington je proširio sankcije protiv Sirije, navodi se u saopštenju Ministarstva finansija SAD.\nSpisak je proširen za 13 pravnih lica iz Sirije, Libana i Ujedinjenih Arapskih Emirata, kao i za tri sirijska državljana sa istim prezimenom.\nNa spisku se, između ostalog, našla kompanija „Internešenal trejding“ iz Ujedinjenih Arapskih Emirata, a sva fizička lica uneta na spisak povezana su sa njom.\nTakođe su na spisak stavljene trgovinske kompanije, proizvođač šećera iz Homsa i holding kompanija „Aman“ iz Sirije.\nSankcije su usmerene protiv sirijskog biznismena Samera Foza i njegove kompanije, preciziralo je Ministarstvo finansija SAD. Prema navodima tog ministarstva, Foz i njegovi rođaci iskoristili su konflikt u Siriji kako bi ostvarili profit. Ministarstvo finansija je Foza nazvalo „sirijskim oligarhom“, koji direktno podržava vlasti Sirije i gradi luksuzne hotele na „ukradenoj“ zemlji.\n„Ministarstvo finansija namerava da pozove na odgovornost one koji profitiraju i pune džepove Asadovog režima dok sirijski građani pate zbog humanitarne krize“, izjavila je zamenica ministra finansija Sigal Mandelker.\nFoz se od januara nalazi na sankcionom spisku Evropske unije.\nSpecijalni predstavnik Sjedinjenih Američkih Država za Siriju Džejms Džefri izjavio je da Vašington novim sankcijama želi da podstakne sirijskog predsednika Bašara el Asada na političko rešenje.


U hramu Hristovog vaskrsenja u Podgorici održan je parastos žrtvama NATO agresije na nekadašnju SRJ. Arhiepiskop cetinjski i mitropolit crnogorsko primorski, Amfilohije održao je zapaljiv govor, poručivši da je po mnogo čemu "ta agresija bila slična onoj nacističkoj iz 1941".\nSimbolično u 19:45 časova, kada su pale prve bombe na našu zemlju 1999. godine, počeo molitveni skup pod nazivom "Počelo je 24. marta 1999. - 20 godina i dalje nas ubijaju karcinomi, leukemije, smrtonosnost novorođenčadi", ustvrdio je vladika.\nAmfilohije je citiraoreči svetog Aleksandra Nevskog da "Bog nije u sili nego u pravdi", ističući da je to ono što je kroz vekove nadahnjivalo istinske prave ljude bez obzira gde živeli i kom narodu pripadali, preneo je portal Mitropolije crnogorsko-primorske.\n- To je ono na čemu je sagrađena sva istorija balkanskog naroda, kako ga obično zovu oni koji sebe poistovjećuju sa Evropom, govoreći o nama kao primitivnim plemenima i narodima. Međutim, taj Balkan, tako ozloglašen i izvikan, on je temelj i srce Evrope. On je rodio hrišćansku Evropu - rekao je vladika i dodao da je car Konstantin prenio prestonicu iz paganskog, mnogobožačkog Rima, gde je glavno načelo bilo "hleba i igara", u mali grad Vizant, Konstantinopolj.\nMitropolit je kazao da je hiljadu godina ta Evropa, utemeljena na Jerusalimu, Atini, Konstantinopolju, rađala sve što je istinsko i pravo u sveukupnoj Evropi. Naglasio je da je ova Evropa koja se danas projavila i poistovetila sebe sa Evropom samo jedan deo nje, i da ona nije istinska i prava hrišćanska Evropa, već njena negacija.\nVladika Amfilohije: Mi smo ćirilični narod i narod SVETOG SAVE\nAmfilohije: Vlast odnos prema SPC temelji na lažnoj ideologiji\n- Istinska Evropa, Evropa Svetoga Petra i Pavla, Evropa Franje Asiškog, Dantea, Šekspira i drugih velikih ljudi, sve do najvećeg Evropljanina našega vremena De Gola, umrla je u Prištini. Preko naših stradanja danas trijumfuje jedna druga Evropa! To je Evropa krstaških ratova, i ona sve što radi, radi u ime ljudskih prava - rekao je mitropolit.\nPojasnio je da su i krstaški ratovi vođeni u ime oslobađanja Groba Hristovog, a u isto vreme su oskrnavili Svetu Sofiju u Carigradu, prognali istočno romejskog cara i patrijarha iz Carigrada i postavili svoga vladara i patrijarha, i vršili nasilje u čitavoj Maloj Aziji do Jerusalima.\n"Neki u Crnoj Gori podržavaju Evropu Hitlera"\nNaglasio je vladika da je ta Evropa koja je sad trijumfovala, a koju nažalost podržava i priznaje jedna grupa naših Crnogoraca, Evropa Napoleona, Musolinija i Hitlera. Kazao je vladika da mi ne možemo drugim putem, jer je naša Evropa izvorna Konstantinovsko-Justinijanovska, carska Evropa koja je, što se tiče vladara, okončana mučeničkom smrću carske ruske porodice 1918.\n- To je bio kraj jedne Evrope, koji se nastavlja i u našim vremenima. Međitim, ovi stradalnici, naročito deca koja su pobijena od NATO pakta, Milica Rakić, deca na Murinu…, Košarama, ne mogu biti pobeđeni, jer to bi značilo prihvatiti da je to završena priča i na KiM, Srbiji, Crnoj Gori, Evropi, svetu. To znači prihvatiti da je zlo ono koje upravlja sudbinama sveta - kazao je mitropolit i dodao da to neće biti, jer je ipak "svaka sila do vremana, a Božja svevremana".\nArhiepiskop cetinjski i mitropolit crnogorski primorski\nMitropolit Amfilohije: Crkva godinama bezuspešno traži dozvole za gradnju\nVučić Amfilohiju: Crkvu poštujem, ali na jezik uvreda ne odgovaram\nMitropolit Amfilohije služio liturgiju u Pećkoj patrijaršiji


Forum korporativnih finansija i M&A Centralne i Istočne Evrope 2018 - TPA Serbia\nForum korporativnih finansija i M&A Centralne i Istočne Evrope 2018\nForum korporativnih finansija i M&A Centralne i Istočne Evrope 2018 (CEE M&A and Corporate Financing Forum)\nČetvrtak 19.04.2018. Palais Ferstel, Stauchgasse 4, 1010 Beč od 09.30h\nTPA Grupa je strateški partner i ekskluzivni sponzor u oblasti računovodstva Mergermarket CEE događaja koji će se održati 19. aprila 2018. u Beču\nRazumevanje transakcija i finansijskog okruženja\nMergermarket CEE ima za cilj da okupi izdavaoce hartija od vrednosti, osnivače kompanija, savetnike i investitore kako bi predstavio poslovno okruženje za zajednička ulaganja u Centralnoj i Istočnoj Evropi za narednu godinu.\nM&A trendovi u Centralnoj i Istočnoj Evropi\nForum nudi rukovodiocima zajedničkih ulaganja šansu da detaljnije razumeju transakcije i finansijsko okruženje. Bankarima nudi šansu da započnu poslovanje sa drugim finasijskim institucijama i korporativnim klijentima, a poslovnim savetnicima pruža šansu da podele svoje znanje i iskustvo sa klijentima iz ove oblasti.\nUpoznavanje sa najnovijim trendovima u M&A sektoru i glavnim pokretačima transakcija širom Centralne i Istočne Evrope u godini pred nama\nUpoznavanje sa političkim i makroekonomskim kretanjima u Centralnoj i Istočnoj Evropi\nShvatanje uticaja državnog intervencionizma u regionu\nIspitivanje potencijala za rast privrednih društava zemalja Centralne i Istočne Evrope i prilike za strane investitore.\nTPA eksperti za M&A\nUpoznajte TPA stručnjke iz Centralne i Istočne Evrope licem u lice na forumu M&A!\nIgor Mesenský ekspert iz oblasti M&A iz TPA Grupe\nThomas Haneder, poreski savetnik za oblast centralne i jugoistočne Evrope\nDetalji i registracija na CEE M&A and Corporate Financing Forum 2018\nDetalje o događaju i registraciji možete pronaći ovde: Mergermarket Events


Makron, Ramafosa, Kan među špijuniranim - Svet - Dnevni list Danas\nPočetna » Svet » Makron, Ramafosa, Kan među špijuniranim\nObjavljen spisak političara koji su bili meta nadzora pomoću softvera Pegaz, kao i vlada koje su zatražile taj nadzor\nD. J. 21.07.2021. 18:09\nEPA-EFE/YOAN VALAT / POOL\nPredsednik Francuske Emanuel Makron, južnoafrički Siril Ramafosa, pakistanski premijer Imran Kan neki su od šefova država i vlada, političara, vojnih starešina iz 34 zemlje čiji su se telefoni našli na listi za nadzor pomoću zlonamernog softvera Pegaz\nU izraelskoj kompaniji NSO grupa, tvorcu Pegazusa, tvrde da Makron nije bio “meta” nekog od njihovih klijenata i da nije bio “odabran” za nadzor uz pomoć njihovog softvera Pegaz, kao i da to što se neki telefonski broj pojavio na listi nije indikator da je taj broj bio cilj špijuniranja.\nNSO insistira na tome da od vlada koje su klijenti kompanije zahteva da koriste njihove moćne alatke za špijunažu samo u cilju legitimnih istraga terorizma i zločina.\nMeđutim, smatra se da je ova lista pokazatelj koje su pojedince klijenti NSO identifikovali kao osobe od interesa i da ona uključuje ljude koji su kasnije postali meta nadzora, na šta je ukazala forenzička analiza njihovih telefona.\nGardijan i drugi medijski partneri u projektu Pegaz, identifikovali su vlade zemalja za koje se veruje da su odgovorne za selekciju pojedinačnih brojeva na listi nakon detaljne analize obrazaca izbora i napravili spisak političkih lidera koji su bili meta nadzora, kao i vlada koje su zatražile taj nadzor.\nPrema ovoj listi, Makrona je za osobu od interesa označio Maroko 2019.\n“Ako ovo bude dokazano, to je veoma ozbiljna stvar. Sva svetla će biti uperena na ova otkrića medija”, saopšteno je iz kabineta francuskog predsednika.\nTedros Adhanom Gebrejesus, generalni direktor Svetske zdravstvene organizacije, takođe je bio osoba od interesa za Maroko 2019, a iste godine je Ramafosu označila Ruanda.\nSaada Haririja, koji je prošle nedelje podneo ostavku na mesto premijera Libana, našao se na meti Ujedinjenih Arapskih Emirata 2018. i 2019.\nPredsednika Evropskog saveta Šarla Mišela kao metu nadzora odredio Maroko 2019, kada je bio premijer Belgije.\nKralja Mohameda VI od Maroka kao osobu od interesa označile su snage bezbednosti u njegovoj spostvenoj zemlji 2019, što je slučaj i sa marokanskim premijerom Sadedinom Otmanijem 2018. i 2019.\nPakistanskog premijera Imrana Kana je označila Indija 2019.\nBivšeg predsednika Meksika Felipea Kalderona je navodno za metu nadzora izabrao jedan meksički klijent 2016. i 2017, u periodu kada se njegova supruga Margarita Zavala kandidovala za jednu od najviših političkih funkcija u zemlji.\nRobert Mali, dugogodišnji američki diplomata koji je bio glavni pregovarač u američko-iranskom sporazumu, bio je na meti Maroka 2019.\nNSO tvrdi da klijenti iz vlada ne mogu da koriste softver kompanije na američkim brojevima zato što je to “tehnički nemoguće”.\nOsim što kompanija poriče da je Makron bio meta, njihov portparol je rekao i da Mohamed VI i Tedros Gebrejesus “nisu, niti su ikada bili mete ili izabrani kao mete od strane klijenata NSO grupe”.\nAdvokati NSO kažu da je firma definisala mete kao ljude koji su “izabrani za nadzor pomoću Pegaza, bez obzira na to da li je pokušaj da se njihov telefon zarazi zlonamernim softverom bio uspešan ili nije”.\nNakon što su objavljeni rezultati istraživanja u okviru projekta Pegaz, osnivač i izvršni direktor NSO Šalev Hulio rekao je da lista navodnih meta “nije ni na koji način povezana sa NSO”, ali je dodao da je “veoma zabrinut” zbog izveštaja o tome i obećao da će sve biti istraženo.\n“Shvatamo da u nekim okolnostima naši klijenti mogu da zloupotrebe sistem”, naveo je on.\nKako navodi Gardijan, projekat Pegaz nije bio u mogućnosti da ispita telefona lidera i diplomata, pa samim tim ni da potvrdi da li je bilo pokušaja da se zlonamerni softver instalira na njihove uređaje.\nAli, forenzičkom analizom uzorka od 67 telefona sa liste, koji pripadaju aktivistima za ljudska prava, novinarima i advokatima, utvrđeno je da je 37 uređaja sadržalo tragove infekcije ili pokušaja infekcije Pegazom.\nAnalizu je sprovela Laboratorija za bezbednost organizacije Amnesi internacional, koja je tehnički partner u projektu.\n“Špijunski softver NSO je oružje izbora represivnih vlada koje žele da ućutkaju novinare, napadaju aktiviste i obračunaju se sa disidentima”, istakla je Agnes Kalamar, generalni sekretarka Amnesti internacionala, prenosi Ej-Bi-Si njuz.\nMAROKO:Nismo prisluškivali Makrona\nVlada Maroka demantovala je izveštaje da su bezbednosne snage te zemlje možda koristile špijunski softver izraelske NSO grupe da prisluškuju telefone predsednika Francuske Emanuela Makrona i drugih javnih ličnosti.\nVlada Maroka je kritikovala svetske medije koji istražuju široko rasprostranjeno korišćenje softvera Pegaz da se prate novinari, borci za ljudska prava i političari u više zemalja, najavivši zakonske mere, ali nije rečeno koje.\nEmanuel Makronimran kansiril ramafosaSoftver PegazPariz


Vesti online / Vesti / Srbija / Odgovara li strancima da srpski radnik ostane bez prava?\nOdgovara li strancima da srpski radnik ostane bez prava?\nIako je najavljeno da će status radnika na lizing konačno biti zakonski regulisan, to se još nije realizovalo, a sudeći prema poslednjim dešavanjima, Zakon o agencijskom zapošljavanju neće biti skoro pred poslanicima.\nRadnička je muka pregolema...\nDa li su radnici u Srbiji dovoljno zaštićeni?\nSindikatima je dostavljen u potpunosti izmenjen tekst iz koga su izbačene ključne odredbe koje bi trebalo da pruže pravnu zaštitu radnicima angažovanim na ovaj način. Sekretar Saveza samostalnih sindikata Srbije Zoran Mihajlović za Sputnjik ističe da je uveren da iza najnovijeg prolongiranja i izmena odredaba stoji Američka privredna komora i Savet stranih investitora.\n- Naša konkretna primedba je da nisu usvojene neke stvari koje su već bile dogovorene na radnoj grupi i na javnoj raspravi. Nažalost, Ministarstvo rada ponudilo je sasvim novi tekst koji nije usaglašen i na koji imamo velike primedbe - kaže Mihajlović.\n- Ministarstvo rada nije prihvatilo odredbu da broj zaposlenih na lizing u okviru firme mora biti strogo ograničen. Tako bi u budućnosti kategorija zaposlenih na neodređeno vreme mogla biti u potpunosti zamenjena kategorijom radnika angažovanih isključivo po potrebi - navodi Mihajlović i ističe da već sada postoje firme u kojima je više od 60 odsto radnika upravo angažovano putem lizinga.\n* Dojče vele: Srpski tekstilni radnici rade "u predvorju Bangladeša"\n* Tragedije u vojnim fabrikama u Srbiji: Ucenjeni lete u vazduh\n- I oni primaju manju platu za oko 30 do 40 odsto u odnosu na radnike koji rade na neodređeno. Mi se zalažemo za to da se plate radnika angažovanih putem agencija izjednače sa platama ostalih zaposlenih angažovanih kod preduzetnika na istim poslovima. Smatramo da broj radnika na lizing ne sme da prelazi 10 odsto od ukupnog broja radnika u firmi - dodaje on.\n- Ukoliko predlog zakona ne bude vraćen na javnu raspravu, sindikati neće podržati njegovo usvajanje u ovoj formi - kaže Mihajlović i ne odbacuje mogućnost da i pored toga Zakon bude usvojen preko noći.\n- Ali onda to ne bi bio ni socijalni dijalog niti bi mogli da kažemo da je Srbija zemlja u kojoj važe prava iz socijalnog dijaloga niti da ispunjavamo uslove za kandidaturu za ulazak u EU.\nInače, angažovanje radnika na lizing praksa je koju poznaju sve evropske zemlje. Međutim, njihov status je kompletno regulisan zakonom, imaju mnoga prava i garancije, a u nekim državama radnici angažovani putem agencija ostvaruju veću zaradu od radnika koji su zaposleni po klasičnim osnovama.\nSrbija je jedina evropska zemlja u kojoj radnici rade na lizing, a da to nije regulisano posebnim zakonom.


Eko-koncert: Konceptualni muzički performans | Original\n31/10/2019 30/10/2019 Budi aktuelan by editor\nNedelja, 3. novembar 2019. u 19:00 // Dom omladine Beograda, sala Amerikana\n“Eko-koncert” je treći po redu u ciklusu koncerata “Klasičan koncert – Neklasičan koncept” iniciran 2014. godine. Pijanistkinja Stanislava Jeftić Protić pozvala je pet domaćih kompozitorki savremene, klasične muzike da kroz sopstvenu umetničku estetiku skrenu pažnju na ozbiljne ekološke probleme svakodnevice.\n“Eko-koncert’” se bavi nizom problematičnih situacija u vezi sa očuvanjem životne sredine i zdravlja. Da bi se o ovim temama progovorilo kroz klasičnu muziku bila je potrebna konceptualna nadogradnja kroz istraživanje konkretnih društvenih fenomena, vizuelne i auditivne intervencije kako bi se došlo do etičkog angažmana i omekšala tradicionalne forma koncerta klasične muzike.\nProjekat je podržan od strane Ministarstva kulture, SOKOJ-a i Zavoda za kulturu Vojvodine, a koncert zajednički organizuju Dom omladine Beograda i udruženje građana “Koncept 9”. Koncert je protekle godine održan u Pančevu i Novom Sadu, a 2020. će biti održan u Parizu, u Srpskom kulturnom centru.\nTagovi: dom omladine beograda eko-koncert


-Po hitnoj proceduri je osnovana radna grupa pa se, iako se kod nas sve radi “navrat-nanos”, nadamo da ćemo do pomenutog roka imati ovu važnu identifikacionu ispravu za pomorce-kazao je Peranović.\n-Izdaje ih nekadašnje Ministarstvo pomorstva i saobraćaja, danas Ministarstvo kapitalnih investicija. Ovo ministarstvo nema tehničkih mogućnosti da izdaje SID.\nTo treba da radi Ministarstvo unutrašnjih poslova koje izrađuje lične karte i ostala lična dokumenta. Očekujemo da se tu uspostavi kvalitetnija komunikacija kako bi i crnogorski popomorci konačno dobili ovaj dokument- kazao je Tučević.\nIdeja o SID se rodila još u prošlom vijeku, a prva ILO Konvencija (No.108) koja se tim pitanjem bavila datira davne 1958 godine. Najvažnija revizija postojeće Konvencije uslijedila je nakon nemilih događaja u SAD 11. septembra 2001. koja je rezultirala aktuelnom ILO Konvencijom C185 iz 2003. sa posljednjim dopunama iz 2016. a koju je do danas ratifikovalo 35 zemalja.\nKao što je poznato, Crna Gora je pomenutu Konvenciju (No.185), ratifikovala u aprilu 2017, a samim tim je preuzela obavezu da pomenuti dokument izradi i opskrbi svoje pomorce u narednih pet godina, odnosno najkasnije do aprila 2022.\nTo znači da izdavanje ovog dokumenta nije donesen odlukom lokalnih ili državnih administrativnih službi, već međunarodnom ILO Konvencijom čiji je Crna Gora potpisnik.\n-SID će se koristiti kao jedna vrsta „Ship’s ID“, i pomorcu će omogućiti tranzit u lukama, olakšan izlazak na kopno, odnosno ’shore leave’, a vrlo vjerovatno i olakšan prolaz pri tranzitu na određenim graničnim prelazima odnosno aerodromima. Svi smo svjedoci modernizacije prelaza gdje se sve više koriste elektronski dokumenti zarad bezbjednosti.\nDirektor Direktorata je prezentirao dokument čiji su izgled i sadržaj rađeni po jasnim upustvima gore pomenute Konvencije.\nPrikazan nam je dokument svjetlo plave boje, veličine kreditne kartice. Primjećeno je da je uzeta pozadina sa saobraćajne dozvole, sa manjim varijacijama i pomorskim detaljima.\nDokument je dužan da sadrži osnovne podatke o pomorcu i to na prednjoj strani: fotografiju, ime i prezime, lične karakteristike, datum i mjesto rođenja, datum izdavanja i rok važenja. Isto tako sliku i elektronski potpis koji će se direktno uzimati iz baze Ministartva unutrašnjih poslova koji će ujedno biti i odgovorni za izradu-navode iz Unije pomoraca.\n-SID bi u sebi morao imati integrisan čip od najmanje 32 kb koji će sadržati lične podatke korisnika te omogućavati elektronsko očitavanje.\nNa poleđini će imati podatke o administrativnom organu koji ga je izdao (najvjerovatnije kontakt broj ministarstva) sa utisnutim brojem telefona koji može poslužiti lučkim ili drugim vlastima za direktnu kontrolu vjerodostojnosti iste.\nOvako urađen dokument bi imao izuzetno visok stepen zaštite ličnih podataka imaoca-saopšteno je između ostalog u oktobru prošle godine u Lučkoj kapetaniji Kotor , prilikom prezentacije Vladinog predloga načina izrade pomorske knjižice, dozvole za ukrcaj i SID-a, kao i pratećih izmjena Pravilnika o pomorskoj knjižici, dozvoli za ukrcavanje i identifikacionoj ispravi.


Srpski IT: Kako se brendirati u inostranstvu - kao jeftina ili kvalitetna radna snaga\nEkonomska kriza kao posledica pandemije i svega što je korona donela neće ostaviti imunim ni domaći IT. Ta činjenica udružena sa različitim pogledima na to kako domaća tehnološka industrija treba da se brendira na svetskom tržištu navela nas je i da se zapitamo sledeće:\nDa li je potrebno da promenimo strategiju i da predstavljanju domaćih kandidata i tehnoloških proizvoda stranim klijentima pristupimo na drugačiji način?\nPritom, sa sagovornicima smo pokušali i da odgovorimo na večitu dilemu koja svaki put kada se pomene izaziva brojne polemike: da li na nivou industrije treba da ističemo kvalitet ili cenu? Da li jedno isključuje drugo?\nSvoje mišljenje nam ostavite u komentarima, a u nastavku teksta sa predstavnicima domaćeg IT-ja pokušavamo da odgovorimo postoji li pravi način da se domaći IT promoviše u inostranstvu – i kako smo to radili do sada.\nNa kojim stubovima počiva srpska IT industrija?\n„Činjenica je da je Srbija uspela da se istakne kao jedna od vodećih zemalja u regionu kada su IT usluge u pitanju, a niži troškovi razvoja su definitivno bili inicijalna kapisla u periodu od pre 10 do 15 godina“, započinje razgovor Filip Karaičić, izvršni direktor u kompaniji Quantox. Međutim, ocenjuje on, danas je to dosta drugačije:\nGlobalna situacija se promenila i potražnja za IT kadrom je ogromna i u tom smislu cena više nije primarni faktor na osnovu kog klijenti donose odluke. Iz našeg iskustva veoma je bitna stručnost, ali i brzina formiranja tima, kvalitet komunikacije i mogućnost skaliranja. Dakle, dosta je drugih faktora pored cene koja, naravno, i dalje igra važnu ulogu.\nZato i u ovoj industriji važi „koliko para – toliko muzike“. U tom spektru mi se nalazimo negde na zlatnoj sredini: naše cene su osetno veće u odnosu na neke azijske zemlje ali isto tako veoma povoljne u poređenju sa zapadnim tržištima. Pritom, ne smatram da su stručnjaci na zapadu bolji od naših, ali firme sa zapada imaju prednost u odnosu na nas i klijenti se čak odluče za skuplju opciju uz ugovor koji smatraju sigurnijim ili udobnost rada sa timom u istoj vremenskoj zoni i slično.\nSa druge strane, ono što odlikuje naše stručnjake i čini ih atraktivnim za strane klijente, jeste mentalitet i kultura koji su kompatibilni sa mnogim zapadnim zemljama, dobro poznavanje jezika i povoljan geostrateški položaj – i zbog potencijalnih poseta ali i vremenske zone, dodaje naš sagovornik.\nOsim toga, kako dodaje Zoran Usančević, osnivač agencije Saturized, srpska IT industrija inicijalno je i izgrađena na preporukama zadovoljnih klijenata. „U početku, website je bio praktično osnovno sredstvo digitalnog marketinga. Business development predstavništva u inostranstvu nisu postojala. Preporuka je bila osnovni generator novih poslova, a u to vreme i najbolji marketing za sve nas“, objašnjava on i naglašava kako je dobar odnos cene i kvaliteta usluga bio prevashodni razlog zašto su klijenti dolazili u Srbiju:\nAko već govorimo o cenama, bitno je istaći i da u IT industriji postoji veliki raspon cena za istu uslugu. Ovo nije karakteristično za Srbiju, već isto važi za bilo koju zemlju. Na primer, brend identitet u Srbiji možete dobiti u rasponu od 50 do 5.000 dolara. Cena sata dizajnera može biti od 5 do 100 dolara, a slična je situacija i sa cenom sata developera.\nNišta drugačije nije ni sa kompanijama. Cena istog projekta u različitim kompanijama proceniće se na različite načine i po različitim cenama. Od izuzetno povoljne cene, do one koja bi bila u rangu sa ponudom neke, recimo, engleske IT kompanije. Razni faktori su uključeni u određivanje cene, i svako ima svoje argumente zašto je ona takva.\nMeđutim, generalno gledajući, cena jeste i dalje jedan od najvažnijih prodajnih argumenata naše IT industrije. U proseku, mi smo i dalje povoljnija opcija za zemlje zapadne Evrope, kao i Amerike iz jednostavnog razloga jer bi iste ove usluge u svojoj zemlji platili mnogo više.\nS druge strane, Usančević naglašava još jednu bitnu činjenicu: razlika u kvalitetu domaćih usluga i usluga neke IT kompanije zapadne Evrope, drastično se smanjila u poslednjoj deceniji. „Srpski IT je sazreo. Danas smo mnogo iskusniji, i usluge su nam kvalitetnije. Remote opcija saradnje je sve prihvaćenija i ne predstavlja više samo jeftiniju opciju, a na to što su ostali kod nas uticali su i drugi faktori“, naglašava on.\nNjegovo uverenje, sa kojim bi se saglasio veliki broj stručnjaka, jeste da su široko obrazovanje, kultura, komunikacija, i odgovoran odnos prema klijentima domaćih stručnjaka elementi koji su od početka predstavljali važan deo našeg IT identiteta i faktori koji su pozitivno uticali na percepciju srpskog IT-ja u svetu.\nI zaista, kako dodaje Đorđe Golubović, COO u regruterskoj agenciji Omnes Group, naši ljudi su, po prirodi, snalažljivi i lako se adaptiraju, a njihova velika prednost je i raznolikost projekata na kojima su radili, kao i klijenata sa kojima su sarađivali, ocenjuje on:\nCena rada u našoj zemlji i na Balkanu (i kada govorimo o freelance i part-time angažmanima i o full-time zaposlenju) jeste niža u odnosu na zapadnu Evropu, još niža u odnosu na Veliku Britaniju, gde po nekim istraživanjima živi i radi najveći broj developera u Evropi, a značajno niža u odnosu na Ameriku.\nOvakav raskorak među platama nema veze sa učinkom naših IT stručnjaka niti sa njihovim stvarnim znanjem, već je neminovan, ako uzmemo u obzir raspon svih cena na datim područjima.\nSa druge strane, cene kancelarija su daleko niže u Srbiji, poredeći se sa Zapadom. Dakle, ako govorimo o kompaniji iz Amerike ili zapadne Evrope koja želi da oformi novi tim, naše tržište je, ukupno gledajući – finansijski isplativo. Sa druge strane, stvari malo drugačije stoje za kompanije iz Ukrajine, recimo, koje bi težile da se plasiraju i na našem tržištu. Za njihove pojmove, investicija ipak izgleda značajno više.\nKvalitet znači dobro odrađen posao – ali i dobra komunikacija sa klijentom\nPomenuti kvalitet domaćih inženjera i usluga koje nudimo, iako se ne dovodi u pitanje, prilično je opšta kategorija, neprecizno definisana, pa smo sagovornike upitali i šta za njih predstavlja pojam kvalitet – i u domenu usluga i u domenu kadra.\nĐorđe ističe da, kada je reč o kvalitetu u procesu regrutacije, on se određuje uspehom saradnje preporučenog kandidata i kompanije kojoj je preporučen. „Naš kvalitet se, dakle, odražava kroz razumevanje potreba i zahteva klijenata, kao i spremnost da se na iste odgovori pravovremeno i na adekvatan način“, objašnjava on.\nSa druge strane, dodaje Golubović, što se tiče pojma kvaliteta kod kandidata (iz perspektive klijenata), mnoge stavke variraju shodno potrebama poslodavca. „Preferencije poslodavaca koje su uvek prisutne podrazumevaju određene tehničke veštine, ambiciju za ovladavanjem novim veštinama, radna etika i trud. Ako bismo postavili pitanje da li je postojeće kvalitete potrebno podići na viši nivo, prostora za napredak uvek ima„, ocenjuje on.\nFilip dodaje i da smo po pitanju kvaliteta na nivou industrije stekli dosta iskustva i izgradili jedan možda i malo specifičan pristup:\nU IT struci se kadar vrlo često gradira po senioritetu, pa imamo juniore, mediore, seniore i tako dalje. Ovakva gradacija ima smisla ali često može biti neadekvatna. Svaki projekat i klijent ima neke svoje specifičnosti i zahteve i oni se ne odnose uvek samo na tehnologije već i na uslove i način rada, očekivanu brzinu rada, specifičnosti samog domena za koji se radi.\nU tom smislu, kada nas klijenti pitaju za senioritet i cene, odgovor je uvek isti i glasi: dobićete tim ili osobu koja će pravovremeno i na uspešan način uraditi posao za koji nas angažujete. Klijenti to razumeju i poštuju.\nDakle, njima nije važno da li taj njegov developer poznaje još pet programskih jezika ako ih na njegovom projektu neće koristiti već je važno da se dobro uklopi, bude timski igrač, dobar u onim tehnologijama koje se koriste na tom projektu.\nUz sve to, kao što smo već pomenuli, jedna od najbitnijih stvari je i komunikacija sa klijentom, a Zoran dodaje da je iz njegovog iskustva upravo to osnova kvalitetne saradnje. „Efikasna produkcija i realizacija predefinisanih ciljeva zaokružuje ceo odnos, i omogućava nam da ocenimo kvalitet kompletne usluge. Da bi se ovakav jedan krug uspešno realizovao, potrebno je konstantno raditi na unapređivanju usluga, i proširivanju svojih znanja i veština“, objašnjava on i dodaje:\nSmatram da veoma važnu ulogu u procesu razvoja IT industrije igra država. Ovde mislim na mere kojima država može da podrži naš sektor da se brže razvijamo i unapređujemo kvalitet usluga i kadra. Potrebno je više dijaloga između države i predstavnika IT industrije. Uz više saradnje i konkretnih programa unapređenja, bićemo u mogućnosti da prevaziđemo trenutne izazove i nastavimo sa razvojem.\nKako klijenti percipiraju domaće stručnjake i tehnološke usluge koje nudimo?\nPosebno pitanje predstavlja i da li klijenti prepoznaju sve prethodno nabrojane veštine i znanja domaćih IT stručnjaka, a kako IT industrija već godinama beleži dvocifren rast i predstavlja daleko najveću izvoznu granu u Srbiji, ti rezultati su značajan pokazatelj kako nas percipiraju u inostranstvu, i koliko su strani klijenti zainteresovani za saradnju sa srpskom IT industrijom“, objašnjava Usančević i dodaje:\nU proteklih 20 godina u Srbiji je pokrenut veliki broj IT kompanija koje danas broje na stotine zaposlenih. Dobar deo njih otvorio je i strana predstavništva, kako bi bio bliži potencijalnim klijentima. Dosta kvalitetnih i uspešnih digitalnih proizvoda razvijeno je u Srbiji, a neki od njih se mogu pohvaliti i milionima korisnika širom sveta. Svedoci smo i prvih multimilionskih akvizicija domaćih IT kompanija, koje su se dogodile u poslednje vreme.\nSve ove informacije i rezultati dostupni su kompanijama širom sveta, i sigurno utiču na to da klijenti sa mnogo više poverenja ulaze u saradnju sa srpskim IT kompanijama. Srazmerno rezultatima, raste nam kredibilitet i ugled na globalnoj sceni.\nKlijenti, dakle, više ne mešaju Srbiju i Sibir (što se, kako otkrivaju naši sagovornici, dešavalo u prošlosti) i kako dodaje Zoran, uglavnom imaju prethodno iskustvo u radu sa našim IT kompanijama, ili dolaze na preporuku.\nĐorđe kao predstavnik regruterske agencije otkriva i da su strani klijenti sve svesniji koliko je srpsko IT tržište dinamično i interesantno za njih i koje prednosti nudi – znanje i veštine (usmerenost ka učenju i usvajanju novih znanja), iskustvo, prethodni rad na različitim projektima i poznavanje različitih oblasti.\n„Uz to, ukupan izdatak kompanije je znatno niži nego na teritoriji USA ili državama u zapadnoj Evropi. Međutim, to ne čini naše tržište jeftinim već, kada se sve sabere, ukupan standard u Srbiji i celom regionu je niži, što neminovno implicira nešto niže naknade, ali prvenstveno značajno niže troškove koji se tiču rente i sličnog“, objašnjava on.\nSa druge strane, Filip dodaje da na osnovu njegovog iskustva domaći predstavnici IT sektora nude kvalitetnu komunikaciju, pouzdanost i poverenje, a to je osnova za svaki dalji uspeh koji, kako dodaje, klijenti zaista prepoznaju:\nNa to se nadograđuje taj osećaj odgovornosti koji mislim da je kod nas u velikoj meri prisutan. Ovo deluje jednostavno, ali često bude veći izazov od samo procesa razvoja jer su IT stručnjaci, i ja kao jedan od njih, dosta introvertni i često podrazumevamo da puno toga i klijent već zna ili razume i tu često mogu nastati problemi. Stoga je dobra i pravovremena komunikacija jako važna i mislim da mi dosta korektno radimo taj deo posla u poređenju sa nekim konkurentima iz drugih zemalja.\nDomaći IT treba da počiva i na proizvodima i na uslugama, a način na koji ih promovišemo će se usavršavati\nAktuelna pandemijska kriza (i njene ekonomske posledice), naveli su nas i na sledeće pitanje: da li će se usled još uvek aktuelne situacije menjati način na koji domaće IT kompanije, agencije, freelenceri i regruteri predstavljaju svoje proizvode, usluge i kadar na međunarodnom tržištu? Đorđe objašnjava:\nNe treba mnogo odstupati od onoga što se do sada pokazalo kao kvalitetno i kao dobro za naš IT. Nevezano za dolazak globalne krize, sva tržišta i zajednice rastu, evoluiraju i stiču nove vrednosti, a smatram i da će vreme pokazati šta će još od potencijalnih prednosti kod nas da zaživi i kojim ćemo karakteristikama privlačiti nove klijente.\nI zaista, kako dodaje Zoran, prezentovanje usluga bi trebalo konstantno da evoluira, u odnosu na potrebe klijenata i kretanje tržišta. „Ovde ne mislim obavezno da se usluge moraju menjati, već način na koji predstavljamo i prodajemo te usluge“, navodi naš sagovornik:\nIndustrija je izuzetno kompetitivna, to je očigledno, i nema puno prostora za greške. Mislim da će, kao i do sada, za svakog pojedinca i IT kompaniju biti važno da analizira svoje ponude i usluge, te da ih konstantno i konzistentno poboljšava kako bi se dalje razvijali i napredovali. Samim tim, održavamo kvalitet i ostajemo kompetitivni na tržištu.\nFilip, sa druge strane, dodaje i da iako su neki sektori osetili zatišje, a neki pojačanu potražnju, on smatra da će se to vrlo brzo vratiti na staro i da dugoročno neće imati puno promena i zato nema potrebe da se menja suština načina na koji se domaći IT brendira u inostranstvu:\nKada se kreiraju određeni planovi i strategije, ljudi često sebi sami nametnu neka ograničenja i ekskluzivitete koje im drugi nisu nametnuli. Mislim da i ovde ne treba da sami sebi namećemo pritisak u smislu usmerenja u jednu granu, bila to proizvodna ili uslužna. Obe su podjednako bitne i doprinose našoj privredi.\nU vezi sa time opet mislim da srpski IT treba da nosi brend kvaliteta, pouzdanosti, dobre komunikacije, inovativnosti i sličnih epiteta koji će dovesti do toga da će neko otići zadovoljan i preporučiti nas dalje.\nZato je najbolja strategija ona koju preporučuje Zoran: protiv krize se treba boriti konstantnim učenjem, razvijanjem, kreativnošću i inovacijom – više i upornije nego ranije.\nMeđutim, i dalje ostaje da se vidi koliko će COVID-19 da se odrazi na tržište. „Za početak, pokazalo se da je rad od kuće više nego izvodljiv i efikasan, pa je logično očekivati da ubuduće bude manje plasiran kao benefit, a više kao realna opcija (makar povremeno). Što se tiče ekonomskog aspekta, velike su šanse da se situacija već negativno odražava na industriju. Na nama je da u hodu rešavamo šta možemo i da unosimo novine kojima ćemo se i prilagoditi, a i pomoći kome smo u prilici“, zaključuje Đorđe na kraju razgovora.


Sampdorija – Kladjenje.rs\nTip dana: Atalanta – Sampdorija: “Boginja” juri prvi trijumf nakon čak pet vezanih mečeva bez pobede!\n28 Februara, 2022 Vlajko 0\nU ponedeljak je nešto slabija ponuda za klađenje nego što je to bio slučaj za vikend, a za vas smo ovog puta analizirali poslednji meč 27. kola italijanske Serije A u kom će Atalanta na […]\nDerbi dana: Đenova – Sampdorija: Dovoljno je samo reći “Derbi dela Lanterna”!\n10 Decembra, 2021 Vlajko 0\nU petak je izuzetno zanimljiva ponuda za klađenje, a ovaj dan nam donosi i veliki derbi Đenove u kom će istoimena ekipa dočekati Sampdoriju.Meč između ova dva tima je zakazan za 20 časova i 45 […]\nTip dana: Sampdorija – Milan: “Rosoneri” iz Đenove kreću u pohod na dugo čekani Skudeto!\n23 Avgusta, 2021 Vlajko 0\nU ponedeljak je nešto slabija ponuda za klađenje, nego što je to bio slučaj u prethodnih nekoliko dana, ali ipak i ovog puta je na programu nekoliko zanimljivih susreta, a mi smo za vas analizirali […]\nTip dana: Specija – Sampdorija: Može li četa Klaudija Ranijerija da iskoristi bolnicu u Speciji?\n11 Januara, 2021 Vlajko 0\nPoslednji meč sedamnaestog kola italijanske Serije A se igra u Liguriji gde će fudbaleri Specije dočekati Sampdoriju.Duel između ova dva tima je zakazan za 20 časova i 45 minuta. Specija: Može li ova ekipa do […]\nTip dana: Fiorentina – Sampdorija: “Ljubičasti” protiv čete Klaudija Ranijerija! Ko će do trijumfa?\n2 Oktobra, 2020 Vlajko 0\nOvog vikenda su na programu mečevi trećeg kola italijanske Serije A, a za vas smo ovog puta pripremili duel između Fiorentine i Sampdorije.Meč između ove dve ekipe je zakazan za 20 časova i 45 minuta. […]


Izvršenje budžeta RS pet odsto manje od plana | SWOT\nMinistar finansija RS Aleksandar Džombić rekao je da je budžetski okvir smanjen rebalansom budžeta i da su napravljene uštede u stend baj aranžmanu tj. obavezama prema MMF-u, te da nije predviđeno smanjenje plata niti transfera prema Fondu PIO RS.\n“Rebalans je realno planiran i nadam se da nećemo morati do kraja godine ponovo raditi rebalans kao neki u okruženju”, rekao je Džombić na konferenciji za novinare nakon sjednice Vlade RS.\nOn je naveo da je najveći pad u prihodima od indirektnih poreza, gdje je ostvareno 404,2 miliona KM, što je 89 odsto u odnosu na plan ili 84 odsto u odnosu na isti period prošle godine.\nDirektni porezi izvršeni su u iznosu od 227,8 miliona KM, što je za šest odsto više u odnosu na plan, a za isto toliko manje u odnosu na uporedni period prošle godine.\nRashodi u prvih šest mjeseci bili su 727,8 miliona KM ili 87 odsto polugodišnjeg budžeta.\nBudžetski korisnici imali su 27,2 miliona maraka prihoda, a rashoda 31,2 miliona KM.\n“Sve obaveze servisirane su u predviđenim rokovima. Ino dug izvršen je 45,5 miliona KM i nastavljena je otplata unutrašnjeg duga bez ikakvih zastoja i izvršeno je 2,2 miliona maraka sa računa posebnih namjena za drugi anuitet stare devizne štednje”, naveo je Džombić.\nOn je dodao da je nastavljena realizacija Razvojnog programa RS za koji je u izvještajnom periodu utrošeno 124,8 miliona KM i da su ukupna likvidna sredstva na dan 30. juna ove godine iznosila 873,2 miliona KM.\nVlada je danas odobrila tri miliona i 44 hiljade maraka za kupovinu imovine u vlasništvu rogatičke Fabrike prečistača u stečaju, a Vlada će nakndano osnovati novo preduzeće u stopostotnom vlasništvu države.\nVlada je odobrila dva miliona KM za osnivanje jednočlanog akcionarskog društva za preradu drveta “Nova Borja” Teslić, čiju imovinu je za 7,5 miliona KM prethodno kupila.\niz Programa socijalnog zbrinjavanja radnika odobrila je 1,2 miliona maraka za 734 radnika iz 88 preduzeća, rekla je šef Biroa Vlade RS za odnose sa javnošću Vera Sajić.\nPolovina novca namijenjena je radnicima “Famos Koran” Pale koji su zbog stečaja ostali bez posla, a polovina za doprinose za 137 radnika iz 87 preduzeća koji ispunjavaju uslov za starosnu penziju.\nVlada je Ministarstvu za izbjeglice i raseljena lica odobrila 956.000 KM za projekte izgradnje u opštinama Mrkonjić Grad, Oštra Luka, Kupres, Šipovo, Višegrad, Brod, Čajniče, Ribnik, Srebrenica, Rogatica, Bratunac i Zvornik.\nUsvojene su i informacije o podsticajima zapošljavanja mladih i subvencijama kamata na stambene kredite mladima u sedam mjeseci ove godine.\nU tom periodu zaposlena su 422 radnika od kojih 380 sa srednjom, jedan sa višom i 41 sa visokom stručnom spremom, gdje je 238 poslodavaca dobilo ukupno 1.153.900 KM podsticaja za zapošljavanje mladih.\n“Nakon rebalansa budžeta za ovu namjenu ostalo je još 1.720.000 KM, a konkurs za dodjelu novca za poslodavce otvoren je do 22. septembra”, istakla je Sajićeva.\nOd 166 prijavljenih mladih i mladih bračnih parova subvencije kamata na stambene kredite odobrene su za njih 146, za šta je isplaćeno 116.451 KM, a nakon rebalansa budžeta za tu namjenu na raspolaganju je ukupno 500.000 KM.


Janssen-Cilag, division of Johnson&Johnson SE Inc.\nInovativne farmaceutske kompanije u Evropi podižu nivo transparentnosti objavljujući podatke o svojem ulaganju u zdravstvo\nBeograd, 20. jun 2016.\nTokom narednih deset dana, u okviru zajedničke inicijative koja se odvija istovremeno u 33 evropske zemlje, inovativne farmaceutske kompanije će objaviti podatke o saradnji sa zdravstvenim radnicima i zdravstvenim ustanovama i organizacijama u Republici Srbiji. Podaci koji će biti dostupni na internetu pokazaće nivo ulaganja u zdravstvo u Srbiji, zahvaljujući čemu se omogućava razvoj novih lekova kroz deljenje najbolje kliničke prakse, razmenu informacija o uticaju novih lekova na menjanje terapijskih protokola i oblikovanje budućih kliničkog istraživanja.\n“Redovna interakcija industrije sa zdravstvenim radnicima i zdravstvenim ustanovama i organizacijama je ključna za sticanje saznanja na osnovu kojih inovativne farmaceutske kompanije ulažu napore u poboljšanje terapije i lečenja bolesnika. Podizanje nivoa transparentnosti u odnosima između farmaceutske industrije i zdravstvenih radnika će obezbediti da ovu saradnju bolje razumeju svi učesnici u sistemu zdravstvene zaštite, kao i opšta javnost”, kaže Izvršni direktor udruženja INOVIA, dr Bojan Trkulja.\nPrvi izveštaji, u kojima će biti objavljena ulaganja u razvoj lekova, sredstva dodeljena zdravstvenim ustanovama u svrhu edukacije, kao i prenosi vrednosti prema zdravstvenim radnicima za aktivnosti kao što su prezentacije na edukativnim sastancima, konsultantske usluge, učešće u savetodavnim odborima i troškovi putovanja i boravka na naučnim skupovima u zemlji i inostranstvu, obuhvatiće prenose vrednosti koji su se dogodili u 2015. godini.\nUvođenje dodatne transparentnosti u ove već visoko regulisane i značajne odnose će dodatno učvrstiti temelje budućih odnosa. Saradnja farmaceutske industrije, zdravstvenih radnika i zdravstvenih ustanova i organizacija je neophodan preduslov u razvoju lekova koji donose napredak u lečenju i omogućavaju poboljšanje života pacijenata.\nĐorđa Stanojevića 11d/37 (Belville)


Rolingstonsi danas izdaju novi studijski album posle 11 godina\nLegendarna britanska rok grupa Rolingstonsi danas će posle 11 godina objaviti novi studijski album, u kojem se vraća korenima bluz muzike.\n„To je omaž našim omiljenim umetnicima, koji su nas podstakli da sami sviramo“, nedavno je rekao lider benda Mik Džeger predstavljajući album „Blue and Lonesome“.\nVelikani roka su saopštili da su album snimili za tri dana, bez dodatnih nasnimavanja u studiju u Londonu.\nNa dve od 12 pesama svira i gitarista Erik Klepton, takodje poznat po svojim bluz muzičkim korenima.\nStonsi su u početku svoje karijere svirali obrade hitova Džimija Rida, Vilija Diksona, Litl Voltera i drugih američkih crnih muzičara. Posle je grupa razvila sopstveni stil s autorskim pesmama Mika Džegera i Kita Ričardsa.\nNjihova muzika se nikad nije previše udaljila od bluza, a od 1969. su se trijumfalno vratili hard roku zasnovanom na bluzu, krenuvši na američku turneju na kojoj su označeni kao „najveći rokenrol bend na svetu“. Njihove pesme „(I Can’t Get No) Satisfaction“, „Jumpin’ Jack Flash“ i „Brown Sugar“ smatraju se svojevrsnim himnama rokenrola.\nPoslednji studijski album „A Bigger Bang“ izdali su 2005. godine.


Izvor: B92, 17.Jun.2021, 08:12\nPostoje ukusi po kojima se pamti neko vreme, događaj, ili čitava destinacija. Postoje ukusi koje pamtimo i želimo da ih se uvek sećamo. Postoje vanilice, koje su uvek više od ukusa.\nA Milica Živković iz Bele Crkve pravi najbolje vanilice na izboru koji je održan u prostorijama Turističke organizacije Srbije.\nIzbor za najbolji recept za vanilice, organizovao je kulinarski portal "Recepti i kuvar online", a Turistička organizacija Srbije bila je doeo završnog >> Pročitaj celu vest na sajtu B92 << degustiranja i žiriranja.\n"Ukusi, gastronomija su ono što upotpunjuje ponudu jedne turističke destinacije", rekla je direktorka TOS Marija Labović i naglasila važnost očuvanja tradicionalnih recepata jer je ukus lokalnih specijaliteta jedan od tri utiska koji turisti ponesu sa sobom posle putovanja.\nPredsednica žirija Dr Biljana Đorđević, muzejski savetnik u Narodnom muzeju, podsetila je da vanilice nisu originalno srpski recept. "Ipak, od momenta kad su stigle na naš prostor, odomaćile su se, domaćice su ih usavršavale tako da su s pravom zaslužile epitet najpopularnijeg slavskog ili prazničnog kolača koji se danas priprema gotovo u svakom domaćinstvu".\nDa su vanilice najpopularniji praznični kolač na svetu potvrdio je još pre 6 godina priznati gastronomski portal ,,Food52".\nA evo i pobedničkog recepta za vanilice, Milice Živković iz Bele Crkve: Vanilice, sastojci:


ZDK: Za održavanje likvidnosti Kantona kredit od 17 miliona KM – Magazin Plus\nHome/ZDK: Za održavanje likvidnosti Kantona kredit od 17 miliona KM\nZDK: Za održavanje likvidnosti Kantona kredit od 17 miliona KM\nVlada Zeničko-dobojskog kantona, kako je na jučerašnjoj pres-konferenciji kazao ministar finansija Andrej Kajić (HDZ), dobila je od poslovnih banaka do 12. avgusta dvije ponude za pet LOT-ova, ukupne vrijednosti 28,5 miliona KM.\n– Dobili smo ponudu za LOT 1 od 9 miliona KM te ponudu konzorcija banaka za LOT 2 od 8 miliona KM. Ponuđena kamata za prvi LOT je 6,78 posto na 60 mjeseci, a za LOT 2 kamata je 6,82 posto na 63 mjeseca – kaže Kajić, koji ističe da do završetka roka žalbe moraju čuvati tajnu koje su banke učestvovale u javnom pozivu.\nOvih 17 miliona KM, kako je istakao premijer Miralem Galijašević (SDA), bit će im i dostatni za održanje likvidnosti.\n– Neće biti novog javnog poziva za preostala tri LOT-a, odnosno nećemo realizirati svih 28,5 miliona KM kredita, kako smo planirali budžetom – ističe Galijašević te dodaje da je na ovakvu odluku utjecala i povoljna situacija s punjenjem budžeta.\nKako je kazao, trenutno imaju 20 miliona KM veće punjenje nego prošle godine u isto doba. Okončan je i javni poziv za dodjelu sredstava općinama za adekvatno zbrinjavanje otpada, a to se, prije svega, odnosi na Regionalnu deponiju „Mošćanica”.\nKako je istakao resorni ministar Goran Bulajić (DF), prošle je godine na ovu deponiju odloženo samo 45.564,40 tona otpada, po cijeni od 45,70 KM/tona, od čega je čak 26.320,62 tone odložila Zenica. Kakanj i Novi Travnik, kao ni proteklih godina, nisu odložili ništa.\n– Postavlja se pitanje gdje je ostali otpad – naglašava Bulajić, koji je najavio sastanak s načelnicima općina ZDK i Srednjobosanskog kantona koje gravitiraju RD „Mošćanica“ u Zenici. Posla ima i za inspekcije, jer su već odavno svi rokovi za zatvaranje deponija, pogotovo divljih, istekli za sve općine.\nKnjige za 3.761 školarca\nVlada ZDK jučer je izvršila uplatu od 484.000 KM za nabavku udžbenika školarcima iz boračke populacije. Tako je za osnovce isplaćeno po 100 ili ukupno 159.000 KM, a srednjoškolce 150 ili ukupno 324.000 KM. Resorni ministar socijalne skrbi Nurđihan Šahinović (SDA) kazao je da su za obilježavanje „Dječije sedmice“ dobili 42 prijave udruženja i općinskih centara socijalnog rada, a da je 37 bilo validno i njima je podijeljeno 99.635 od planiranih 100.000 KM namjenskih sredstava.\nKoliki su izgledi da će vas na poslu uskoro zamijeniti robot?\nUdruženje poslodavaca traži da se tekst Zakona o privrednim društvima u FBiH odmah objavi


Invalidi rada "Zastave Inpro" prekinuli gladovanje, štrajk nastavljaju - Ritam Grada - vesti Kragujevac\nNaslovna Vesti Invalidi rada “Zastave Inpro” prekinuli gladovanje, štrajk nastavljaju\nInvalidi rada Zastava INPRO iz Kragujevca odlučili su danas da prekinu štrajk glađu, nakon sedam nedelja, ali su najavili da će nastaviti sa danonoćnim protestom u fabrici.\nU Štrajkačkom odboru naveli su da su bili primorani da okončaju gladovanje, zbog sve težeg zdravstvenog stanja štrajkača ali i nezainteresovanosti države da hitno reši njihove probleme.\nNajavljeno je da će protest nastaviti na radnim mestima, u fabričkoj hali, iako im je direktor najavio da će morati što pre odatle da se sklone, jer je francuska kompanija “Trigano” zakupila taj prostor od fabrike Zastava oružje.\n“Odavde nećemo da izlazimo, moraće na nosilima da nas izvode ako budu hteli silom da nas isteruju”, rekao je za agenciju Beta predsednik Štrajkačkog odbora Stevan Pušonja.\nOn je rekao da su štrajkači odlučni da istraju u zahtevima da im se isplate neisplaćene zarade, da sačuvaju svoja radna mesta u fabrici i ponovio da se protive odlasku preduzeća u stečaj, jer sumnjaju u proces privatizacije dela fabrike Zastava INPRO koji je kupio francuski partner “Trigano”.\nOd Vlade Srbije očekuju da ispuni Protokol iz 2008. godine koji invalidima rada garantuje radno pravni status posle dolaska Fijata i preuzimanje tih radnika iz fabrike automobila u Zastava INPRO.\nPušonja je istakao da su invalidi rada ogorčeni zbog diskriminacije prema njima i ostalim radnicima sa invaliditetom Zastava INPRO, koji su prekjuče primili po 5.300 dinara za avgust, za razliku od zaposlenih u šnajderaju koji su za isti mesec primili punu zaradu koja im je dugovana.\nOni sumnjaju da je u takvu raspodelu “umešao” prste bivši direktor koji je, iako je podneo ostavku, i dalje prisutan u fabrici kao i još neki njegovi saradnici koji su uzeli otpremninu i odlučili da odu iz preduzeća.\nŠtrajk glađu počeo je 11. oktobra.\nPrethodni članakBlagojević srušio matični Radnički\nSledeći članakObnovljen rad FK Kragujevac


Predsednik Izraela naredne nedelje odlučuje o mandataru za obrazovanje vlade\nBeta 29. marta 2021. 21:30\nPredsednik Izraela Ruven Rivlin najavio je danas da će naredne nedelje u ponedeljak započeti konsultacije o obrazovanju nove vlade sa svim strankama koje su ušle u parlament, Kneset, posle izbora održanih 23. marta.\nIstog dana se nastavlja sudjenje premijeru Izraela Benjaminu Netanjahuu za korupciju, podsećaju izraelski mediji.\nRivlin, čija je uloga u političkom životu zemlje uglavnom ceremonijalna, razgovaraće i sa kandidatima koje partije predlože za mandatara i očekuje se da u sredu, 7.aprila saopšti kome će poveriti taj zadatak.\nUobičajeno je da predsednik Izraela za obrazovanje vlade zaduži onog člana Kneseta koji ima najveću podršku poslanika, odnosno lidera najveće partije, ali on može izabrati bilo koga od 120 članova parlamenta.\nDakle i pored ceremonijalne uloge odluka predsednika Izraela posle izbora je veoma važna.\nRivlinov zadatak ovog puta neće biti lak jer posle izbora ni jedan blok partija nema otvoren put do parlamentarne većine, navodi Asošiejted pres.\nKonzervativna partija Likud Benjamina Netanjahua osvojila je najviše, 30 poslaničkih mandata, ali sa svojim tradicionalnim saveznicima, verskim partijama i nacionalistima ima samo 52 poslanika.\nNetanjahuovi protivnici osigurali su 57 mesta u parlamentu sa 120 poslanika, ali ni oni nemaju većinu, dok dve partije još nisu odlučile koju će stranu podržati.\nMandatar će imati na raspolaganju najviše šest nedelja da sklopi koalicioni sporazum sa drugim strankama.\nPartije koje žele Netanjahuovu smenu imaju manje zajedničkog od desničarskih frakcija koje bi se s njim mogle udružiti.\nMedjutim, podrška za Netanjahua je opala zbog sudjenja za prevaru i zloupotrebu poverenja u tri slučaja, uključujući mito u jednom od njih.\nNaredne nedelje će početi iznošenje dokaza u sudskom procesu što bi moglo biti neprijatno i oduzimati vreme Netanjahuu koji je na funkciji premijera najduže u istoriji zemlje ukupno 15, a kontinuirano 12 godina.\nNetanjahu poriče da je bilo šta loše učinio i optužuje policiju, medije i tužioce za „lov na veštice“.\nOdgovor na pitanje da li Izrael može da obrazuje novu vladu neće biti poznat nedeljema, ali se ne isključuje se mogućnost petih izbora za nešto više od dve godine.\nPartijski lideri već vode pregovore o mogućem savezništvu, mada je to tek početak.\nNetanjahua je danas podržala partija ultraortodoksnih Jevreja Šas, kao što se očekivalo.\nLider izraelske opozicije koji predvodi partiju centra Ješ atid (Ima budućnosti) Jair Lapid sastao se sa vodjama drugih partija.\nO obrazovanju koalicije bi mogle odlučiti mala islamska partija izraelskih Arapa koja nije podržala ni jednu stranu i bivši Netanjahuovi saveznici, sada rivali, vodja partije Jamina Naftali Benet, Gideon Sar, lider nove partije Nova nada, te Beni Ganc, vodja partije Plavo i belo. Ako se oni bar o nečemu slože petih izbora neće biti.\nPolitički zastoj u Izraelu, zemlji sa 9,3 miliona stanovnika već jako dugo traje. I pored toga što vodi jednu od najuspešnijih kampanja vakcinacije u svetu, Izrael teško može da formuliše koherentnu politiku.\nOd ove nedelje prelazna vlada će ponovo predvoditi zemlju dok se ne obrazuje vladajuća koalicija ili se ne održe novi izbori.\nNi jedna partija nije uspela da obrazuje vladu od izbora 2019. godine, ali su se u maju prošle godine, posle trećih izbora, Netanjahu i Ganc dogovorili da formiraju vanrednu vladu nacionalnog jedinstva radi borbe protiv pandemije.\nOni, medjutim, nisu uspeli da se dogovore o budžetu u predvidjenom roku i raspisani su novi izbori.\nAko se vlada ne obrazuje ni ovog puta, Kneset će se ponovo raspustiti i izbora će ponovo biti u roku od tri meseca.


Umber slavio u Antverpenu - Sportske novosti\nNaslovna Tenis Novosti Tenis Umber slavio u Antverpenu\nUmber slavio u Antverpenu\nFrancuski teniser Ugo Umber osvojio je titulu u belgijskom Antverpenu. Umber je u velikom finalu svaladao Australijanca Aleksa De Minora rezultatom 2:0, po setovima 6:1 7:6 (7:4).\nFenomenalna izvedba od strane Umbera koji je danas bio dosta bolji igrač. Potpuno je nadigrao svog rivala koji nije imao rešenja za njegovu agresivnu igru. To se posebno odnosi na prvi set u kojem je Umberu sve polazilo za rukom. Servis, forhend, sve je funkcionisalo u njegovoj igri, te rezlutat prvog seta nije bio iznenađenje.\nU drugom setu se očekivao odgovor De Minora. Australijanac je znatno podigao nivo igre, ali sa druge strane Umber je nastavio u istom ritmu. Na kraju, drugi set je otišao u taj brejk u kom je Umber dao sve da ga dobije i na taj način izbegne treći set. Bilo je dosta nervoze sa obe strane, ali na kraju nešto mirnije ruke je bio Francuz koji je na kraju potpuno zasluženo došao do pobede i druge titule u karijeri.\nPrethodni tekstZvezdine vaterpolistkinje osvojile još jedan Kup Srbije\nSledeći tekstRistić pokrenuo Vinter sport protiv Zemuna, Ekonomac zaustavio zahuktalo Vranje


U Vladičinom Hanu i Leskovcu o eksproprijaciji na Koridoru 10 - Gradjevinarstvo.rs\n10.11.2010. | Tanjug\nU okviru misije Svetske banke, predstavnici preduzeća Koridor 10 će u Vladičinom Hanu i Leskovcu održati sastanak sa osobama čija je imovina predmet eksproprijacije zbog izgradnje autoputa Koridor 10, na deonici Vladičin Han - Donji Neradovac.\nSkupu će, kako se očekuje, osim vlasnika nepokretnosti, prisustvovati i eksperti za socijalna pitanja, predstavnici lokalne vlasti i lokalnih katastarskih službi. Tema sastanka je finalizacija Akcionog plana raseljavanja, za deonice Grabovnica - Grdelica i Vladičin Han - Donji Neradovac, čija se izgradnja finansira iz kredita Svetske banke.\nSastanak se organizuje sa ciljem da stanovništvo sa ove teritorije, čija se imovina ekspropriše, u potpunosti bude upoznato sa svojim pravima u postupku eksproprijacije, navedeno je u saopštenju. Prilikom eksproprijacije zemljišta, primenjuju se odredbe Okvirnog plana raseljavanja, objavljenog u maju 2009. godine, koji sadrži politike, procedure i procese koji će biti poštovani tokom raseljavanja i davanja naknada osobama, kojima je eksproprisano zemljište, ili poslovni prostor zbog izgradnje autoputa Koridor 10.\nNeophodno zemljište za eksproprijaciju na deonici Vladičin Han - Donji Neradovac je pojas od oko 130 hektara zemljišta. Istovremeno se kao primarni cilj javlja zaštita interesa svih pojedinaca zahvaćenih ovim projektom, koji su nosioci prava i čija se imovina ekspropriše.


Teniska reprezentacija Srbije dobila je danas uoči žreba u Madridu posebnu pozivnicu za završni turnir Dejvis kupa sledeće sezone.\nPored Srbije "vajld kard" je dobila i reprezentacija Velike Britanije, dok su ranije direktan plasman osigurali ovosezonski finalisti, Hrvatska i Rusija.\nKvalifikacije za odlazak na završni turnir biće igrane 4. i 5. marta 2022. godine, a parovi su: Francuska Ekvador, Španija Rumunija, Belgija Finska, SAD Kolumbija, Kanada Holandija, Nemačka Brazil, Australija Madjarska, Italija -Slovačka, Kazahstan Norveška, Švedska Japan, Argentina Češka i Austrija Južna Koreja.\nZavršni turnir naredne sezone biće održan u Madridu od 18. do 24. novembra.\nUkrajinski teniser Ilija Marčenko: Ostali se plaše da će im takođe ukinuti vize\nJanko Tipsarević: Toksična sramota\nPosle šest dana ćutanja ATP stao uz Novaka!


Niš ponosan na sportske uspehe Staše Gejo\nPočetak/Društvo/Niš ponosan na sportske uspehe Staše Gejo\nNiš je i više nego ponosan na uspeh mlade Nišlijike, na Stašu Gejo, najbolju penjačicu Srbije. U Gradskoj kući upriličen je prijem za našu sportistkinju i na taj način su joj u ime Nišlija gradonačelnik Niša Darko Bulatović i većnik zadužen za sport Branislav Kačar izrazili zahvalnost, jer posebnim isticanjem i vrhunskim rezultatima doprinosi promociji ovog dela Srbije.\nIako je sva pažnja ovih dana usmerena na Olimpijske igre u Riju, za nišku sportiskinju Stašu Gejo sledeće Olimpijske igre mogu biti najvažnije u karijeri, jer će sportsko penjanje postati olimpijska disciplina. Staša je ove godine nastavila kontinuitet osvanjanja medalja, u juniorskoj konkurenciji gotovo i da joj nema protivnika. Osvojila je čak sedam zlatnih medalja u poslednje dve godine na juniorskim takmičenjima i titulu prvaka Evrope.\nStaša ima samo 18 godina i ona jeste najbolja srpska friklajmberka i među najboljima je u Evropi i svetu. Kako je istakla, u naredne četiri godine će se pripremati za Tokio i truditi se da nastavi da niže uspehe.\n„Ponovila sam svoj najviši uspeh na seniorskom takmičenju, peto mesto na Svetskom kupu. Biti u finalu ovog svetskog takmičenja je izvanredan osećaj, jer znate da ste jedan od šest najboljih. Kad vidite sve te ljude koji najvijaju za vas, osetite njihovu energiju kako vas guraju do vrha, ulivaju mi poverenje i samopuzdanje i onda poželite da date više od svog maksimuma, osetite da je sve moguće i postignete uspeh. Drago mi je što je moj trud prepoznat u ovom gradu, jer će mi za sledeće Olimpijske igre 2020. godine osim tročlane porodice trebati više snage i podrške do novih pobeda“, kaže Staša Gejo.\nGradonačelnik Niša, Darko Bulatović je čestitao Staši na mnogobrojnim osvojenim medaljama i istako da je Grad spreman da pomogne kako bi se odstala u svetskom vrhi i unapredila dosadašnje rezutlate.\n„Posle 12 godina takmičenja, odricanja i žrtvovanja, ostvarivanja najboljih rezultata na svetskim i evropskim takmičenjima, Grad Niš u ime Nišlija izražava zahvalnost Staši Gejo na ostvarenim rezultatima koje je postigla kako za svoju porodicu tako i za ovaj Grad i za Srbije“, rekao je gradonačelnik Niša, Darko Bulatović.\nPodsetimo, Staša je januara meseca izabrana za najboljeg mladog sportistu Niša. Trenutno se školuje i trenira u Sloveniji.\nDarko Bulatović Gradska kuća prijem sport Staša Gejo


Demokratska stranka (DS), nekada najjača demokratska parija na političkoj sceni Srbije, sada slabašna opoziciona stranka, nalazi se pred daljim urušavanjem zbog sukoba nekadašnjeg predsednika Borisa Tadića koji je izgubio i predsedničke i parlamentarne izbore i sadašnjeg predsednika Dragana Đilasa, kome delovi stranke otkazuju poslušnost.\nPredsednik Političkog saveta i jedan od osnivača Demokratske stranke profesor\nDragoljub Mićunović izjavio je agenciji Tanjug da ta stranka ne pripada ni Draganu Ðilasu (sadašnjem predsedniku) ni Borisu Tadiću (sadašnjem počasnom predsedniku), već članovima i biračima Demokratske stranke i, još šire, građanima Srbije. Zato je, bez obzira na ishod nesuglasica, važno da stranka ostane jedinstvena i snažna opozicija rekao je Mićunović uoči sednice Glavnog odbora 18. januara i sednice Političkog saveta stranke koja će biti održana 14. januara.\nDomaći mediji prenose informacije da je 30 opštinskih odbora DS zatražilo smenu predsednika Dragana Đilasa i da navodno još ima onih koji planiraju da mu otkažu poslušnost. Ovaj podatak nismo mogli da proverimo u DS, jer smo naišli na ćutnju partijskih funkcionera. Istovremeno, počasni predsednik stranke Boris Tadić koji se smatra inspiratorom rušenja Dragana Đilasa, najavljuje svoj povratak. Da li je ova stranka pred konačnim rascepom, kako će se okončati unutarpartijska drama već veoma oslabljene stranke koja je poražena na poslednjim izborima?\nSociolog dr Vladimir Goati kaže da je politička scena Srbije već doživela značajnu promenu, klasični višepartijski sistem zamenila je dominacija jedne stranke, stranke naprednjaka koja je udvostručila svoj izborni rezultat u veoma kratkom roku. Ovo što se događa u Demokratskoj stranci, samo dalje urušava njenu veoma oslabljenu opoziciju i to uoči mogućih vanrednih parlamentarnih izbora, kaže Goati.\n„Verovatno je ovo najgore moguće vreme za rušenje šefa stranke i to može da skupo košta DS, da se ona ugasi. Jer, ona već ionako klizi nizbrdo, skoro do brzine slobodnog pada“, rekao je Goati i navodi da on vidi različite platforme koje se nude, već „lična ambicija čoveka koji je izgubio unutarpartijsku borbu, a prethodno i predsedničke i parlamentarne izbore". U pitanju je prosto jedna želja da se, sa još nekolicinom svojih ljudi, vrati na prethodni položaj. Sa druge strane, kaže Goati, kratko je vreme da se procenjuje učinak Dragana Djilasa. „On, kao predsednik stranke,od početka ima teškoće u rukovodjenju partijom. Njega istaknuti članovi rukovodstva, metaforčki rečeno vuku za noge u svakoj akciji, otežavaju mu ...“\nNa pitanje, da li je razlika izmedju Tadića i Đilasa u odnosu na moguću saradnju sa Vučićevim naprednjacima (Đilas takvu mogućnost odbija, Tadić je, kako se čini, raspoložen za nagodbu sa najjačom strankom u Srbiji) Goati kaže: „To bi mogla da bude ozbiljna razlika, ali to već govori o različitom dimenzioniranju DS-a. Jedan je dimenzionira kao pomoćnika, produženu ruku SNS-a, drugi u njoj vidi ono što Srbiji nedostaje, jednu konstruktivnu opoziciju Srpskoj naprednoj stranci.“\nPrema spisku, u koji je Tanjug imao uvid, ostavku aktuelnog lidera demokrata zatražili su opštinski odbori Vračara, Srbobrana, Zemuna, Svilajnca, Subotice, Aleksinca, Vranjske Banje, Koceljeva, Despotovca, Prokuplja, Bogatića, Arilja, Bosilegrada, Vlasotinca, Obilića, Ćićevca, Leposavića, Ćuprije, Sečnja, Lebana, Bele Palanke, Dimitrovgrada, Babušnice, Kuršumlije, Rekovca, koji je kompletan glasao protiv aktuelnog predsednika, Mesni odbor Novo Naselje, koji je deo Gradskog odbora Novog Sada....


Oni su slobodni sledećeg leta! - Sportske.net\nOni su slobodni sledećeg leta!\nPod uslovom da se ne dogovore sa svojim klubovima do juna, ovi igrači će biti slobodni u biranju nove sredine. Neki od njih su već sada vrlo traženi i u junu se očekuje prava otimačina za njihov potpis.\nNemanja Vidić je među igračima kojima ističe ugovor na leto, a još uvek ga nije produžio. Iako se iz samog Junajteda često najavljuje da bi mogao da produži saradnju sa klubom, novi ugovor još uvek nije potpisan. Ako se desi da "Đavoli" reše da ga se odreknu, sigurno je da Nemanja neće dugo biti slobodan. Iako ima već 32 godine, Vidić još uvek igra na visokom nivou i neće imati problema da nađe novi angažman.\nDrogba je još stariji od Vidića, ima 35 godina, ali i ove sezone je pokazao svoju klasu, tako što je uveo Galatasaraj u osminu finala Lige šampiona. Robusnom napadaču ugovor takođe ističe na leto, ali za razliku od Vidića, njegov transfer je izvesniji.\nEšli Kol trenutno nije u dobrim odnosima sa Murinjom i zato se pretpostavlja da bi levi bek Čelsija i Engleske mogao da promeni sredinu. Ugovor koji mu ističe je previsok za Čelsi, koji mu nudi znatno manje novca za produženje saradnje. Kol okleva da prihvati ponudu i verovatno je da će u slučaju izdašne ponude koja najčešće dođe sa istoka, napustiti klub.\nViktor Valdez je još pre nekoliko meseci objavio da odlazi iz Barse kada mu istekne ugovor, a već viđena destinacija za njega je Monako.\nAndrea Pirlo i dalje pleni kao organizator igre i jedan od najuspešnijih dodavača u Evropi. Mnogi ga traže, Juventus će pokušati da ga zadrži i rasplet će se čekati možda i do leta.\nSanja za sada okleva da potpiše novi ugovor sa Arsenalom i izvesno je da će u slučaju finansijski primamljive ponude napustiti "Tobdžije".\nMatuidi je jedan od prvih igrača koji je stigao u Pariz posle preuzimanja od strane bogatog vlasnika, ali je jedan od retkih koji je "preživeo" razne čistke koje su sprovođene u poslednje tri godine. Ugovor mu ističe i sigurno će biti zainteresovanih klubova za potpis ovog sjajnog veznjaka.\nĆabi Alonso. Nekoliko peripetija povodom njegovom statusa bilo je u Madridu u poslednjih mesec dana, a kako sada stvari stoje, bliži je odlasku nego ostanku u klubu.\nRobert Levandovski je sigurno najtraženiji igrač od svih ovih kojima ističe ugovor na leto. Priča se da je sve dogovorio sa Bajernom, ali to neće sprečiti ostale velike klubove da mu šalju bogate ponude. Možda se Poljak i predomisli.


Početak/Društvo/Studenti organizuju humanitarni bal\nPrikupljena sredstva idu Domu za nezbrinutu decu „Duško Radović“ u Nišu\nFoto: Studentski parlament Ekonomskog fakulteta\nStudentska Asocijacija Nova i Studentski parlament Ekonomskog fakulteta Univerziteta u Nišu, u saradnji sa fakultetima Univerziteta u Nišu, organizuju „STUDENTSКI HUMANITARNI BAL“ u ponedeljak, 2. marta 2020. godine u Nišu. Bal će se održati u restoranu „Perla“ u terminu od 19 do 23 časa.\nStudentski humanitarni bal je događaj koji se održava drugi put za redom u našem gradu, pri čemu su podršku u realizaciji samog događaja ove godine pružili Grad Niš i Кancelarija za mlade Grada Niša.\nU pitanju je jedinstven događaj koji je namenjen prikupljanju sredstava za pojedince ili institucije kojima je pomoć potrebna. Ovogodišnji primalac donacije je Dom za nezbrinutu decu „Duško Radović“ u Nišu.\nStudentski humanitarni bal okupiće studente, profesore, predstavnike značajnih gradskih institucija, predstavnike privrednog sveta i sve ljude dobre volje.\nCilj događaja je da studente okupi u humanoj misiji da pomognu, ali i da mladim ljudima vrati svest o drugačijem načinu druženja i okupljanja. Tokom večeri, prisutni će imati priliku da uživaju uz ritam benda “ Blackberries“, dok će sam događaj otvoriti kulturno-umetnički program Studentskog kulturnog centra iz Niša.\n,,Donacije će se prikupljati kupovinom karata za događaj u iznosu od 500 dinara i dobrovoljnim prilogom u kutiji koja će stajati na ulazu. Prikupljena sredstva u punom iznosu biće preusmerena primaocu donacije. Svi zainteresovni karte mogu nabavati u kancelariji Studentskog parlamenta Ekonomskog fakulteta, svakog radnog dana od 10 do 13 časova, kao i na ostalim prodajnim mestima koja možete pronaći u opisu događaja. U cenu karte uračunat je besplatan ketering i besplatno piće po izboru“, ističe Anđela Jovanović, predsednik resora za humanitarni rad.\nU realizaciju događaja uključeni su Studentski parlament Univerziteta u Nišu i veliki deo Studentskih parlamenata niških fakulteta, čiji članovi će se direktno uključiti u realizaciju događaja.\n„Posebno smo ponosni na to što je veliki broj pojedinaca, ali i veliki broj privrednih subjekata i institucija uvideo značaj ovakvih događaja i pružio podršku u organizaciji. Veliku zahvalnost dugujemo restoranu Perla, bendu “ Blackberries“, Studentskom kulturnom centru i Gradu Nišu, koji su podržali ideju studenata i aktivno se uključili u realizaciju iste. To nam govori da humanost i dalje postoji u ljudima, a što je još bitnije, razvija se u mladim generacijama“, poručuje Кristina Petrović, predsednik Studentskog parlamenta Ekonomskog fakulteta.\nКodeks oblačenja je elegantan, ali ne podrazumeva obavezno nošenje dugih haljina i smokinga, ističu organizatori. Oni pozivaju sve ljude dobre volje da uzmu učešće u ovom jedinstvenom događaju.\nViše informacija o balu možete dobiti putem zvaničnog fejsbuk događaja:\nhumanitarni studentski bal Univerzitet Niš\nU novoj akademskoj godini Univerzitet Niš upisuje 3.299 studenata na budžetu


ODGOVARA SAMO ZA NOŠENJE ORUŽJA: I treći put oborena optužnica protiv Miloša Miljanovića za događaj u vračarskom kafiću | Novosti.rs\nNakon što je Apelacioni sud dva puta vraćao optužnicu sa takvom kvalifikacijom krivičnog dela, sada je, kako saznajemo, i Krivično vanpretresno veće Višeg suda našlo da nema mesta optužbi za pokušaj teškog ubistva.\nSud je potvrdio deo optužnice kojom se Miljanović tereti za nedozvoljeno nošenje oružja, pa će se njemu suditi samo za to krivično delo. Proceduralni deo postupka je ovim završen i sledeće na redu je da Viši sud dodeli predmet postupajućem sudiji i zakaže suđenje.\n- Miljanović je ušao naoružan u baštu kafića, ali on ni u koga nije uperio oružje, niti je pucao i sudsko Veće je dobro ocenilo da ne postoji opravdana sumnja da je pokušao da ubije više ljudi - kaže nam Miljanovićev branilac Nikola Nikolić.\nPRETRESLI SU MU STAN, PA GA UHAPSILI: Policijska akcija “Gnev”, muškarac iza rešetaka zbog heroina i spida (VIDEO)\n11. 03. 2021. u 21:33\nMiloš Miljanović Vračar optužnica kafić na Vračaru napad u kafiću\n88 RHMZ HITNO NAJAVIO: Stiže oluja sa grmljavinom - nevreme će zahvatiti ove delove Srbije


Fleg pogon Grofova - Grofovi Novi Kneževac\nKAF Grofovi, nakon nešto više od pet godina, ponovo su počeli da okupljaju fleg ekipu. Za sada je projekat zamišljen sa ciljem da se dečaci zainteresovani za ovaj sport što bolje upute u pravila i nauče osnovama i tehnici. U zavisnosti od brojnosti i napredka igrača u nekom narednom periodu za očekivati je i organizovanje utakmica.\nNekoliko klinaca koji su američki fudbal igrali na ulici i u parku i redovno dolazili na utakmice Grofova, počelo je samoinicjativno da dolazi i na treninge. Klub im je izašao u susret, počeo da organizuje posebne termine za treninge flegovaca i na taj način otvorio vrata za sve one koji još nisu stasali za kontaktni sport.\nPo rečima igrača u parku ih se redovno okuplja petnaestak, ali tada igraju full kontakt fudbal bez opreme, što verovatno utiče na odluke roditelja da ih puste na teren. U početku je i na treningu bio problem objasniti klincima da pedovi i kacige još uvek nisu za njih kao i obaranje i udaranje. Oni su to dobro prihvatili i pokazali da su veoma zainteresovani da ozbiljno rade, a ne da se „udaraju“.\nOvim putem klub se ograđuje od postupaka dečaka u slobodno vreme. Na to im je skrenuta pažnja na treninzima na kojima se garantuje rad kakav treba da bude u ovom uzrastu. Ujedno, klub apeluje na roditelej da ukoliko sumnjaju u ono šta dečaci rade na treningu dođu i lično se uvere da su šanse za povredu minimalne.


I Novi Sad dobija putnički aerodrom - Novi Sad\nI Novi Sad dobija putnički aerodrom\n19:07:00 06.07.2018, Komentara: 1\nNovi Sad - Loukost kompanije, čarter letovi i avio-taksi trebalo bi da od 2020. godine sleću i na Aerodrom „Čenej“.\nNaime, Skupština Novog Sada usvojila je nedavno predlog da se izradi plan detaljne regulacije Aerodroma „Novi Sad – Čenej“, a plan bi u naredna četiri meseca trebalo da izradi gradski Zavod za urbanizam, a odnosi se na 148 hektara sportsko-poljoprivrednog aerodroma koji bi trebalo da do 2020. godine preraste u regionalnu vazdušnu luku.\nKako piše Blic, o čenejskom aerodromu bi brinuo Aeroklub „Novi Sad“. Predsednik ovog kluba Dragoljub Samardžić ističe da bi ta vazdušna luka trebalo da omogući odvijanje redovnog linijskog saobraćaja, jeftinog avio-saobraćaja, turističke i radničke čarter letove, te avio taksi-usluge, dok će zadržati i sadašnju sportsko-poljoprivrednu namenu.\n- Mi želimo da napravimo aerodrom koji će biti od regionalnog značaja. To znači da putnici iz Vojvodine i Novog Sada ne moraju više da idu u Beograd da bi, recimo, stigli do Istanbula, Soluna, Zagreba, Dubrovnika ili Banjaluke - objasnio je Samardžić.\nU Aeroklubu „Novi Sad“ su već započeli pripreme da Novi Sad postane međunarodni aerodrom za sletanje malih i sportsko-poslovnih aviona, tako da su već spremne prostorije za carinu i pograničnu policiju, a oni koji budu sletali u Novi Sad moraće da se najave 24 sata ranije kako bi bile obezbeđene potrebne dozvole i kontrole.\npre 3 godine , *.live.vodafone.in\nSvašta, nema logike u svemu ovome.\nPrvo, neko će se fino ugraditi kao i za Majinu autobusku stanicu.\nDrugo, projekat neće zaživeti jer će uslovi za aviokompanije biti nepovoljni.\nTreće, grad neće obezbediti dobru povezanost od grada do aerodroma.\nTakođe, Surčin je toliko blizu da za naše potrebe ne treba bacati pare na ovako nešto.


Studenti podižu (R)evoluciju+ zbog odbijanja učešća u Erasmusu - Klix.ba\nBiH Studenti podižu (R)evoluciju+ zbog odbijanja učešća u Erasmusu\nStudenti podižu (R)evoluciju+ zbog odbijanja učešća u Erasmusu\nFotografija sa protesta studenata u Sarajevu (Foto: Arhiv/Klix.ba)\nDemokratski omladinski pokret pozvao je studente da 21. decembra izađu na ulice i iskažu svoj bunt zbog toga što Bosna i Hercegovina neće učestvovati u Programu Erasmus+.\nStudenti su istakli da oštro osuđuju neangažovanost bh. političara zbog kojih BiH neće učestvovati u Programu Erasmus+, a čime je uskraćena prilika mladima u cijeloj BiH da učestvuju i budu dio najvećeg edukativnog programa Evropske unije za čije svrhe izdvojeno blizu 14,7 milijardi eura.\n"Ovaj program je jedinstvena prilika da mladi ljudi iz cijele BiH putuju i educiraju se širom Evrope te tako steknu znanja i vještine koje će im biti od velikog značaja u pogledu profesionalne orijentacije i pronalaska posla u BiH. Ovakav pristup još jednom pokazuje nezainteresiranost aktuelne vlasti za pitanja mladih i probleme mladih u cijeloj Bosni i Hercegovini", navedeno je u saopćenju.\nPodsjetimo, da bi BiH učestvovala u Programu Erasmus+ bila je potrebna saglasnost svih 13 nadležnih ministarstava obrazovanja u BiH. Međutim, Ministarstvo prosvjete i kulture Republike Srpske nije dalo saglasnost za učešće BiH u ovom značajnom obrazovnom programu.\nStudenti su zbog toga pokrenuli online peticiju tražeći da se omogući da BiH učestvuje u projektu, a namjeravaju je proslijediti Vijeću ministara BiH i Ministarstvu prosvjete i kulture RS-a.\n"Petciju ćemo naknadno poslati i OHR-u čije ćemo zvaničnike pozvati da hitno riješe ovo krucijalno pitanje za budućnost mladih u BiH", istakli su studenti.\n"Ukoliko naša nastojanja i rad ne budu urodili plodom, pozivamo mlade ljude širom BiH da se pridruže grupi studenata koji će 21. decembra u 11:00 sati organizirati demonstracije pod nazivom (R)evolucija+ u svim većim gradovima Bosne i Hercegovine, ali isto tako da se sami organiziraju kako bi stvorili pritisak na aktuelnu vlast i tražili bolje uslove obrazovanja i priključenje BiH Programu Erasmus+", navedeno je u saopćenju.\nprije 5h 28m 50\nprije 8h 26m 265\nprije 22h 18m 64


RTCG - Radio Televizija Crne Gore - Nacionalni javni servis :: Ekonomija :: Minimalna zarada veća od 1. jula\nVLADA DONIJELA ODLUKU 23. 05. 2019. 16:27 >> 18:58 2\nVlada je danas donijela odluku o utvrđivanju minimalne zarade u neto iznosu od 222 eura, koja će početi da se primjenjuje od 1. jula, saopštio je ministar rada i socijalnog staranja, Kemal Purišić.\n„Ova odluka je donijeta na osnovu predloga koji je konsenzusom utvrdio Socijalni savjet“, kazao je Purišić nakon sjednice Vlade.\nOn je rekao da je Vlada obavezala Ministarstvo finansija da u najkraćem roku pripremi i izvršnoj vlasti dostavi izmjenu Zakona o doprinosima za obavezno socijalno osiguranje, kojom će se smanjiti stopa doprinosa za zdravstvo na zarade na teret poslodavaca za dva procentna poena.\n„Na taj način će se obezbijediti da oba ova propisa stupe na snagu istovremeno, ali i nadomjestiti povećani troškovi koje će imati poslodavci zbog isplate uvećanog iznosa minialne zarade“, objasnio je Purišić.\n„Novoutvrđeni iznos od 222 eura predstavlja 43 odsto prosječne zarade u Crnoj Gori, a dosadašnji iznos od 193 eura je iznosio oko 38 odsto prosječne zarade“, precizirao je Purišić.\nOn je saopštio da na nivou članica Evropske unije (EU) prosječna minimalna zarada iznosi oko 39 odsto prosječne zarade u tom bloku država.\n„Radi poređenja sa regionom iznos minimalne zarade u Srbiji nominalno iznosi 231 eura, u Bosni i Hercegovini (BiH) 208 eura, u Sjevernoj Makedoniji 196 eura, a u Albaniji 211 eura“, dodao je Purišić.\nPrema njegovim riječima, osnovni cilj ekonomske politike Vlade je poboljšanje životnog standarda građana.\n„S obzirom da su stope rasta bruto domaćeg proizvoda (BDP) u posljednje tri godine visoke, Vlada i ovom mjerom hoće da dio efekata rasta BDP-a usmjeri na poboljšanje životng standarda građana“, rekao je Purišić.\nOn je podsjetio da je i prosječna zarada u Crnoj Gori najveća u državama Zapadnog Balkana.\n„Osim oko 12 hiljada zapslenih koji ovih mjeseci primaju minimalni iznos zarade, korist od povećanja minimalne zarade na 222 eura imaće dodatno još između 42 hiljade i 45 hiljada zaposlenih koji su primali zarade u iznosu od 193 i 222 eura“, saopštio je Purišić.\nOn je rekao da će ta mjera uticati na rast prosječne bruto zarade u Crnoj Gori oko šest euraa i prosječne neto zarade oko četiri euraa.\n„Nakon toga će u postupku pripreme budžeta za narednu godinu pokrenuti nove pregovore o eventualnom povećanju minimalne zarade“, zaključio je Purišić.